Irekia Eusko Jaurlaritza - Gobierno Vasco :: Eusko Jaurlaritzak eta Bizkaiko Foru Aldundiak online datuak trukatuko dituzte, herritarren administrazio-izapideak sinplifikatzeko (Gobernu Bilera 2020-06-30)\nGaur onetsitako akordioaren bidez, herritarrek ez dituzte aurkeztu behar izango dagoeneko administrazio publikoen esku dauden datuak eta dokumentazioa\nAdministrazioek kostuak eta espazioak aurreztuko dituzte, eta haren eraginkortasuna eta informazioaren kalitatea hobetuko dituzte\nEuskadi lider da administrazioen arteko online informazioaren trukean; 2019an, 11,9 online transmisio egin dira\nGobernu Kontseiluak, gaur ,lankidetza-hitzarmena onetsi du, Euskal Autonomia Erkidegoko administrazio orokorraren eta Bizkaiko Foru Aldundiaren artekoa, elkarri administrazio elektronikoko oinarrizko soluzioen prestazioa emateko. Bizkaiko Foru Aldundiak, hala, bat egin du Arabako eta Gipuzkoa foru-aldundiekin; haiek elkarreragingarritasun-akordioak sinatu zituzten, 2018ko abenduan.\nBi administrazioek konpromisoa hartu dute, horrela, elkarreragingarritasunerako bide ematen duten lineako zerbitzuak emateko, alegia, informazioa, datuak eta zerbitzu elektronikoak trukatzeko. Akordioak dakar jauzi kualitatiboa ematea erakundeen arteko lankidetzan, herritarren eta administrazio publikoen arteko harremana errazteko eta sinplifikatzeko. Hala, herritarrek ez dute administrazio batetik bestera ibili behar izango, dagoeneko administrazio publikoen esku dauden datuak eta paperezko dokumentazioa aurkezteko.\nGaur onetsitako akordioaren bidez, Bizkaiko Foru Aldundiak datuak partekatzen dituen plataformen sarearekin bat egingo du. Eusko Jaurlaritzak eta Bizkaiko Foru Aldundiak honako oinarrizko aplikazio hauek partekatuko dituzte, besteak beste:\nEusko Jaurlaritzaren eta Bizkaiko Foru Aldundiaren arteko lankidetza-akordioak 4 urteko indarraldia du, eta aldi hori beste lau urtera arte ere luza daiteke, eta ez dakar alde batentzat ere kontraprestazio ekonomikorik.\nEUSKADIKO ELKARRERAGINGARRITASUNEKO DATUAK\nEuskadi estatuan administrazio publikoen arteko online informazioaren trukean buru da; posizio horren ondorioz, baliabide publikoen aurrezpen handiak egiten ditu. 2019an, euskal administrazioek 11.950.131 online transmisio egin zituzten, NISAE nodoaren bidez, eta 2017. urte osoan eginikoa bikoiztu zuten ia. Administrazio publikoen arteko online transmisioen kopurua areagotu egiten da, urtero.


Kalakan - Wikipedia, entziklopedia askea.\nKalakan Ipar Euskal Herriko musika taldea da. Taldea Pierre Sangla, Xan Errotabehere eta Jamixel Bereau-k osatzen dute. Euskaraz abesten dute, eta kantu tradizionalean oinarritzen dira.\nKalakan eta Madonna Berlineko O2 Arenan. MDNA tour 2012\nJamixel Bereau />Pierre Sangla\nPaxkal Indo /> Thierry Biscary\nKantu herrikoien moldaketa minimalistak (ahots eta perkusio) egitea da haien berezitasun aipagarriena. Katia eta Marielle Labèque pianistekin Europan gaindi kontzertuak eman ondoren, Madonna abeslariaren MDNA tour 2012 munduko birari esker hirukotea famatua bilakatu da.\n2 Taldearen historia\n2.1 Hastapenak: 2009-2010\n2.2 Ezagupena: 2011-2012\n3 Taldearen musika eta eraginak\nPierre Sangla (ahotsak eta perkusioak)\nXan Errotabehere (ahotsak, perkusioak eta haize musika tresnak)\nJamixel Bereau (ahotsak eta perkusioak)\n2009ean Baxe Nafarroan Thierry Biscary eta Paxkal Indo txalapartariek Kalakan izeneko musika taldea sortu zuten. Bi piano eta euskal perkusioekin egindako Maurice Ravelen Boleroaren moldaketa Katia eta Marielle Labèque pianistekin batera Europan gaindi eman ondoren, Bokaleko Frederic Chambon perkusionistari hirukote bat osatzea galdegiten diote. Laster batean, taldearen lehen diskoaren artista egonaldia hasi baino lehen, Chambon ordezkatzen du Senpereko Jamixel Bereau kantari perkusionistak.\n2010eko larrazkenean Biarritzeko Laguna Records estudioan diskoa grabatu zuten, eta Parisko K estudioan nahasi. 2010eko abenduan Kalakan albuma kaleratu zen. Katia eta Marielle Labèque ahizpek grabatzen duten Jose Mendiaguen "Kantuz" abestiaren piano moldaketa Baionako Joël Merah musikariak egin zuen. Parisko Anaiki abesbatzak, berriz, Etxahun Iruriren "De Treville-n azken hitzak" kantuaren koroak grabatu zituen. Diskoa Paxkal Indoren ZTK diskoak eta Labèque ahizpen KML recordings diskoetxeen koekoizpena da. Diskoaren 2000 ale egin ziren. Zabaltzen eta Abeille Musique dira diskoaren banatzaileak.\nKalakan diskoaren lehen kontzertu estreinaldiak egin eta, Paxkal Indo ordezkatu zuen Arrosako Xan Errotabehere musikariak. Hirukoteak bere oreka azkenean aurkitzen du. Laàs herriko Transhumances Musicales festibaleko 2011ko kantu txapelketa irabazi zuten, eta Euskal Herrian bai eta Europan eman zituzten kontzertuek harrera ona ukan zuten. Diskoak 2011ko larrazkena gabe salduak dira, kontzertuen bukaeran biziki ontsa saldu baitziren.\nUrte bereko udan, Labèque ahizpek Ipar Euskal Herriko kostaldean duten etxean, Kalakan taldeak Madonnaren ezagutza egiten du. Abeslariaren 53. urtebetetzea kari, Ravelen Boleroaren bertsioa eta beren errepertorioko kantu batzuk zuzenean joko dizkiote. Madonnaren gustuko da, eta 2012an bere mundu bira berekin egitea proposatu zion hirukoteari. New Yorken audizio gisako (workshop) aste bat pasatu ondoren, Kalakan taldearen parte hartzea MDNA tour munduko biran baieztatua da.\nMartxotik maiatzerat, ikuskizunaren prestakuntzaren hiru hilabeteetan, Kalakan taldeko kideek Madonnaren kantu ezagun batzuen moldaketak Kevin Antunes musika zuzendariari eta Madonnari proposatu zizkioten, eta kasik guziak onartuak zaizkie. Madonnak taldearen "Sagarra jo!" kantuaren kopla bat euskaraz kantatzea erabaki zuen, euskaldunei ohore eginez.\nZazpi hilabetez, 80 kontzertu baino gehiagoko MDNA bira Ekialde hurbila, Europa, Ipar Amerika eta Latinoamerikatik pasatuko da. Kalakan taldeak ezagupen zabalago bat jasotzen du eta bere entzuleria handituz doa.\n2021eko martxoan disko berria aurkeztu zuten Donostiako Victoria Eugenia Antzokian egindako kontzertu batean. Artizar izena du eta diskaren azalean ilargia eta artzain izarra (zortzi puntako izarra) ditu. Berezitasuna ordea musika elektronikoa gehitu izana da.\nTaldearen musika eta eraginakAldatu\nTaldearen izenak erakusten duenez, taldeko kideak euskarari eta hizkuntza horrek daraman musikari atxikiak dira. Kalakan taldearen musikan perkusio tresnak (txalaparta, tobera, atabal, ttun-ttun, pandero, danborrak) eta ahotsak dira nagusi. Musikaren oinarriak erabiliz, kideen asmoa da harreman zuzenago bat aurkitzea entzulearekiko.\nKantu herrikoiei gaurkotasun bat ematen diote, kantu zaharreri erritmoak emanez, edo pop eta rock'n'rollaren kopla-leloak erabiliz adibidez. Perkusioaren arloan, taldearen eraginak mundu osoko hainbat musika talde dira: Dakha Brakha (Ukraina), Barbatuques (Brasil) edo Berrogüetto (Galizia).\nKalakan (2010, ZTK Diskak)\nElementuak (2015, Saroia)\nB-Aldeak (2015, Saroia)\nDa Terra (2016, Saroia), Luis Peixoto Portugaldarraren kolaborazioarekin. - EPa (4 abesti)\nLamin (2017, Saroia), Duo L'Incontro bikotearekin batera.\nElementuak II (2019, Saroia)\nArtizar (2021, Baga-Biga)\nBaionatik Bilbora(konpilazioa) (2011)\nMDNA World Tour (zuzeneko diskoa) (2013)\nSilex (kolaborazioa OrekaTx-rekin) (2013)\nElementuak. Baxter & Rojos-en bideoklipa (2011)\nThe Labeque way. Felix Cabez-en dokumentala (2012)\nKatia et Marielle Labeque, rock et baroque. Fabrice Ferrari eta Constance Lagarde-n dokumentala (2013)\nMDNA World Tour. zuzeneko DVDa (2013)\nFaire la parole. Eugène Green filma egilearen dokumentala (2015)\n↑ Kalakan Entzun.com\n↑ Kalakan eta Madonna\n↑ Bi piano eta euskal perkusioekin moldatutako Ravelen Boleroa\n↑ Kalakan albumaren aurkezpena Euskal Irratietan\n↑ Laàs herriko Transhumances musicales festibalaren kantu txapelketaren irabazle\n↑ Kalakan taldeak Madonnaren biran parte hartuko du\n↑ Madonna euskaraz abesten\n↑ «Kalakan hirukoteak "Artizar" diskoa kaleratu du» EITB Euskal Irrati Telebista 2021-03-18 Noiz kontsultatua: 2021-03-21.\n↑ SL, TAI GABE DIGITALA. (2021-03-18). «Euskal kantu tradizionalei musika elektronikoa gehitu die Kalakanek ‘Artizar’ disko berrian» naiz: Noiz kontsultatua: 2021-03-21.\n↑ «Kalakan» www.badok.eus Noiz kontsultatua: 2021-03-21.\n↑ Erroetara itzulitako «artisauak»\n↑ «Elementuak» www.badok.eus Noiz kontsultatua: 2021-03-21.\n↑ «B_aldeak» www.badok.eus Noiz kontsultatua: 2021-03-21.\n↑ «Da terra» www.badok.eus Noiz kontsultatua: 2021-03-21.\n↑ «Lamin» www.badok.eus Noiz kontsultatua: 2021-03-21.\n↑ «Elementuak II» www.badok.eus Noiz kontsultatua: 2021-03-21.\n↑ «Artizar» www.badok.eus Noiz kontsultatua: 2021-03-21.\n↑ Faire la parole Chez les Basques zikloan\nKalakan taldearen web gune ofiziala\nMultimedia: Category:Kalakan (band)\nAzken aldaketa 21 martxoa 2021(e)an, 10:05(e)tan\nOrriaren azken aldaketa: 21 martxoa 2021, 10:05.


Diablozulo-Lizebar Arroilak – Oargi Mendi Elkartea\nMartxoaren 12 eta 13an arroil jeitsiera irteera antolatu degu.\nMartxoak 12, larunbata. Nafarroako Monreal herrira joango gara Diablozulo arroila jeistera. Zailtasun handirik gabeko arroila da, baina nahiko luzea 22 rapel egin behar dira eta, luzeena 30m ingurukoa da. Ordubete inguruko inguraketa dauka eta jeisten 2 edo 3 ordu emango ditugu.\nMartxoak 13, igandea. Nafarroako Ultzurrun herrira joango gara eta bertan Artetako jaiotzan kotxe bat utziko degu eta beste kotxeekin Aizpun herrira igoko gara. Arroil honek ere ez du zailtasun berezirik, 9 rapel egin behar dira eta rapel handiena 47m ingurukoa da. Ordu erdi inguruko inguraketa dauka eta jeisten 2 ordu edo emango ditugu.\nBi egunetan Tolosako usabal kiroldegitik aterako gara, ordua zeazteko daukagu oraindik.\nEz badu euri asko egiten bi aste hauetan lehorrak egongo dira bi arroilak, baina putzuak geratu daitezkeenez neoprenoa eraman behar degu.\nEraman beharreko materiala: Neoprenoa, eskarpinak, kaskoa, Arnesa zortziarekin eta lotzeko kaborekin. Eskularruak eramatea ere gomendagarria da.\nIzena emateko azken eguna martxoak 9 asteazkena. oargimendi@gmail.com edo 688 69 86 42 mugikorrean


Aitortuko dizuet: inbidiak jota jarri naiz hau idazten. Katalanek Informe CAT deritzon txosten bat aurkeztu dute, katalanaren egoera eta 'osasuna' aztertzen duena. Bertan irakur daiteke, besteak beste, hamar telefono egile nagusietatik seik aukera eskaintzen dutela euren gailuak katalanez konfiguratzeko. Samsung, Apple, Huawei, LG, ZTE eta Sony dira, hurrenez hurren, eta guztien artean telefonia merkatuaren % 53 osatzen dute.\nJakin nahi nuke nolakoa den datu hori euskararen kasuan. Beharbada, arinkeria irudituko zaizue, zentzugabeko kezka, baina esango nuke telefonoak euskaraz konfiguratu ahal izatea uste baino garrantzitsuagoa dela. Gustatu ala ez, gero eta sarriago erabiltzen dugu gailu hori, eta topikoari kasu egiten badiogu, behintzat, gazteek egun osoa ematen dute euren sakelakoari begira, gero eta gazteago direnetik, gainera. Liluratzen dituen gailuak euskaraz jartzeko aukerarik ez izateak zer irudi utziko die gure hizkuntzaren garrantziaz edo prestigioaz?\nAre gehiago: hizkuntzen kontu honek gurpil zoroak bezala funtzionatzen du teknologia kontuetan. Ez dituzte itzulpenak egiten, jendeak ez dituelako erabiltzen. Itzulpenik ez dagoenez, gailua erdaraz erabiltzen ohitzen gara. Ohitu garenean, euskarazko itzulpena ateratzen dute, baina jende gutxik erabiltzen du... eta buelta hasierara.\nEusko Jaurlaritzak akordioa egin zuen 2007an hainbat operadore eta telefono egilerekin, beraien gailuen interfazea euskaraz ere eskain zezaten. Ekimen ona, zalantzarik gabe, baina arazo handia du: zortzi urte igaro dira harrezkero, eta hori eternitatea da telefoniaren munduan.\nJakina da hainbat etxe handik (Samsung eta Sonyk, adibidez) jarraitu dutela euskara haien telefonoetan sartzen, baina beste batzuen arrastorik ez daukagu. Ona litzateke Jaurlaritzak jarraipentxoa egitea 2007ko hitzarmen-sorta hari, eta berritzea edo, zergatik ez, enpresa gehiagori ere eskaintzea. Gazteen euskararen erabileraz honen kezkatuta gauden honetan, iruditzen zait pauso handia litzatekeela.\nBlogean martxan jarri dudan inkestatxo bat, jakiteko gaur egun erabiltzen ditugun telefonoetatik zein jar daitezkeen euskaraz.\nGooglek iazko urrian iragarri zuen Android sistema eragilearen 5.0 bertsioak euskara txertatuta ekarriko zuela. Ez dakigu zergatik, baina, itzulpena eginda dagoen arren, oraindik ez dago gailu guztietan erabilgarri.


Donostia Zinemaldia :: Bend of the River\nBend of the River (Horizonte urrunak)\nCole zaldiak lapurtzeagatik ia lintxatu dute Glun McLyntock, garai batean Missouriko lapurra izandakoak bizitza salbatu dionean. McLyntockek orain Oregon bidean doan basetxetar-talde baten gidari moduan ari da. Colek harekin bat egiten du eta elkarrekin karabana gidatzen dute. Xoxone indiar-talde baten erasoari aurre egin eta azkenik beren helmugara iritsi dira. Jeremy Balle, basetxetarren buru denak, Tom Hendricks kontratatu du jaki eta horniduraz arduratu dadin. Alabaina, bizigai hauek herri eraikiberrira iristen ez direla ikusirik. McLyntock eta Balle bizkor Portlandera abiatuko dira zer gertatu den jakitera.


Maider Oleaga zinemagileak ‘Kinka’ film laburraren grabaketa lanekin bukatu du – KULTUR SHAREA\nFilma Galapan produkzio etxeak eta Ander eta Eneko Sagardoy anaiek sortu berri duten Sumendi Filmak etxeak ekoitzi dute elkarlanean.\nMaider Oleaga (Bilbao, 1976) zinemagileak Kinka izeneko film laburraren grabaketa lanekin amaitu du. Carlota Pereda izan du gidoi lanetan, aktoreen zerrenda, berriz, Elena Iruretak, Maria Isabel Diazek eta Josean Bengoetxeak osatu dute.\nKinka filma Galapan produkzio etxeak eta Ander eta Eneko Sagardoy anaiek sortu berri duten Sumendi Filmak-ek ekoitzi dute elkarlanean, “nik pentsatzen nuen aktore izatea zela zoroena… ba, ekoiztetxea sortu dugu anaia eta biok”, adierazi du Eneko Sagardoy aktoreak sare sozialen bidez.\nOleagaren azken film laburra Zineuskadi elkartearen Itxitik ezohiko diru-laguntzen deialdiaren baitan finantzatu da, beste sei pelikulekin batera, eta Covid-19ak eragindako pandemia egoeran kokatuko dira guztiak.\nDoroty (Maria Isabel Diaz) 60 urte inguruko langile hegoamerikarra eta Mari (Elena Irureta) gorreria arazoak dituen adineko emakumea dira filmaren protagonistak. Itxialdian elkarrekin bizi beharko dute, eta Dorotyk kezkaz entzungo ditu nondik datozen ez dakien soinu susmagarriak, Marik munduarekin loturarik gabeko egoera arrotza bizi duen bitartean.\nLantaldea osatzen dute Kiko de la Rica argazki zuzendariak, Idoia Artxanko ekoizpen zuzendariak, Ainhoa Eskisabel makilatzaile eta ile-apaintzaileak, Zaloa Ziluaga arte zuzendariak, Andrea Saenz zuzeneko soinuaren arduradunak, Xanti Salvador soinu diseinatzaileak, Iratxe Sanz jantziteria arduradunak, Maialen Sarasua muntatzaileak eta Paula Olaz musikagileak.\nTags: euskal zinea, euskal zinema, Film laburra, Galapan, Kinka, Maider Oleaga, Sumendi Filmak\n[BIDEOA] Asier Gorostidik eta Igor Sarraldek Euskal Herriko animaliak jendeari hurbiltzeko liburu ilustratua plazaratu dute


BIODANTZA MINTEGIA - Senai Zentroa\nGure Esentzia Basatia gure alderdirik boteretsuenarekin lotuta dago\nMintegi honetan, zure identitatearekin adiskidetuko zara, gorputzaren senarekin, zure egiazkotasuna lortzeko.\nEtxekotutako gure aldea ezagutuko dugu, bizirik irauteko sortu duguna, eta bizitzari ausardiaz aurre egin diezaiokeena esnatuko dugu, norberak dituen ahalmenak aintzat hartuz.\nHauek biziko dituzu:\nZugan dagoen boterea\nYin eta yang orekatuko dituzu\nBurua argituz, zuri buruzko ikuspegi aberatsagoa eta zabalagoa izango dituzu\nMintegia Amaia Urietak gidatuko du, 46 urteko emakume kontzientea, Rolando Toro sistemaren bidezko biodantza-bideratzailea, Mindfulnesseko aholkularia eta Terapia Transpertsonala Reikiko Garapen Transpertsonal Bideratzailearen Espainiako Eskolan, emakumeentzako ahalduntze-ikastaroen bideratzaile eta sortzailea.\n"Bizitzaren adierazpen guztiak maite ditut, eta pertsonak eraldatzeko eta gainditzeko ahalmenean sinesten dut"\nMugimenduaren, mindfulnessaren eta meditazioaren mintegia\nAmaia Urieta Garcia 635 71 49 61\nApirilaren 2, larunbata, Ordutegia: 16:00etatik 19:30etara\nMaiatzaren 21, larunbata, Ordutegia: 10:00etatik 13:30etara\nEkainaren 25, larunbata, Ordutegia: 10:00etatik 13:30etara\nInbertsioa: 35 €\nZer da biodantza eta zertarako balio du?\nMugimenduan egindako meditazio honekin, barne-bidaia bati ekingo diozu, zure esentziarekin konektatzeko eta bizipoza itzultzeko. Zure gorputza, musika eta taldean elkartzea besterik ez duzu behar. Gozatu!\nBiodantza Rolando Toro antropologo eta psikologoak 1960ko hamarkadan sortutako transformazio pertsonaleko sistema da. Haien nahia zen pertsonei beren buruarekin, besteekin eta ingurunearekin konektatzeko benetako gaitasuna itzultzea, modu honetan bizipoza berreskuratuz.\nNorberarekiko eta ingurunearekiko lotura lortzeko, biodantzak mugimendu-proposamen batera jotzen du, musikaren laguntzarekin, gorputzaren, gogoaren eta emozioen integrazio armonikoa bultzatzeko.\nDantzak, musikaren boterearekin batera, tentsioak askatzen ditu eta irteerarik aurkitu ez duten min eta emozioak arintzen ditu. Izan ere, mugimenduan dagoen meditazio horretan, eguneroko bizitzan eramaten gaituen pertsonaia desagertu egiten da, nire egiazkotasuna, jolasean, esploratzean eta aske sentitzean sortzen baita.\n"Yoga bezalako beste diziplina batzuek duten helburu bera da, baina biodantzan esperientzia taldearekin sortzen da, eta horrek enpatia jokoan jartzen du, desberdina denarekin erlazionatzeko modua aztertu eta zabaltzeko aukera ematen baitu, bai eta hori lortzeko baliabideak aurkitzeko aukera ere", azaldu du Rossana Fuentesek, Biodanza Chanaren bideratzaileak.


2021-01-12 - Busturialdeko Hitza : Busturialdeko Hitza\nJolasteko eskubidea bermatu dute\nBizkaiko Gurutze Gorriak jostailu bilketa egin du Gabonetan, eta Bustuirialdean ere hainbat izan dira ekimen solidarioarekin bat egin duten herritarrek. Bizkaia osoan, guztira, 6.647 jostailu bildu dituzte.\n22 langabe kontratatu dituzte Gernika-Lumoko Udalak eta Lanbidek\n55 urtetik gorako pertsonak, emakumeak, eta diru sarrerak bermatzeko errentaren hartzaileak dira kontratatu dituztenak. Lauzpabost hilabetez ariko dira lanean.\nNere Sustraiak Loradendarena da Gabonetako erakusleiho onena\nBigarren saria Hizer Studioak eskuratu du, eta hirugarrena Khalekok. Guztira, 85 establezimenduk parte hartu dute aurten, iaz baino 22k gehiago.


Hezkidetza lantzen eman dugu martxoa, berdintasunean, errespetuan eta oinarritutako jendarte bat izatearen garrantzia landuz. Genero rolak eta konstrukzioa, gizon eta emakumeen artean ematen diren ezberdintasunak, gizarteak gure pentsamenduan eta mundua ikusteko moduan duen eragina eta beste alor asko lantzen aritu gara, horien artean baita transexualitatea ere.\nGure janzteko moduak, gure afizioek edo gure genitalek, generorik definitzen ez dutela ikasi dugu eta bide horretan oso lagungarri izan dira Naizen Elkartearen komiki eta bideoak, berauen webgunean eskuragarri dituzuenak.\nKomiki hauen bidez pertsona transexualen eguneroko pasarteak ezagutu ahal izan ditugu, ikasleekin batera gogoeta egin, eta transexualitatea jendartean normalizatzeko aurrerapausoak eman.\nLanketa hau aberasgarria izan da bai lantaldeko kide zein ikasleentzat. Gustura aritu gara gaia jorratzen eta momentu hunkigarriak ere bizi izan ditugu. Komikien lanketarekin batera, ikasle ezberdinek euren familia edota ingurunean dituzten pertsona transexualen inguruan hitz egin dute, errespetutik, berdintasunetik, inklusiotik, hauekin duten harremana edo pasarteak partekatuz gainontzeko piratekin.


Fabrikatzaileen esperientzia | Xiamen Yasin Industry and Trade Co., Ltd.\n●Gure fabrikak indar tekniko sendoa, ekipamendu bikaina eta goi-mailako zehaztasun-proba ekipoak ditu, baita lehen mailako kudeaketa ere.\n● Gure leloa produktuen kalitatea hobetzeko teknologia berriak hartzea, gure merkatuak kalitate gorenarekin handitzea eta zerbitzu onaren bidez gure kredituak ezartzea denez, ausartak gara berrikuntzak egiten, kalitatea hobetzeko konpromisoa eta gelatinaren deribatuak garatzeko gogotsu.\n●Gaur egun 8000 tona gelatina eta kolageno baino gehiago urtero ezagunak dira barnean eta nazioarteko merkatuetan sartzen dira. Produktu guztiek estandar nazionala eta industria estandarra betetzen dute.\nFabrikak esperientzia behar du, kalitate onena bermatzeko eta produkzio-lerroa beti eguneratzeko. Horrek gelatina hornitzailea izan dezake irteera hobeagoarekin eta kostua aurreztu dezake. Gure esperientzia-ingeniaria hor dago zure aplikaziorako gelatina onena zerbitzatzeko.\nGure produktuak kalitatezkoak direla esateko, higienea, bakterioen kontrola eta birziklatze prozesua zorrotz kontrolatu direla ziurtatu behar dugu. Gure produktuek elikagaien industria, farmazia arloa, osagarrien industria eta kosmetika eta abar erabiltzen dituzte, maila handiko zaintza behar dutenak gure produktuen kalitatetik arazorik ez dela joango ziurtatzeko.\n"Zure aukerarik onena, zure hornitzaile fidagarria!" kalitate oneko produktuak beti eskaintzen ditugu prezio lehiakorrean, entrega azkarrean, zerbitzu bikainarekin eta bezeroen artean ospe handia izan zuten.\n1. 35 urteko fabrikatzailea gelatina arloan\nBehi-larruazaleko gelatinaren fabrikazioan zentratu, farmazia industrian kapsula bigunetarako, kapsula gogoretarako eta piluletarako oso erabil daitekeena.\n2. Barneko parametroak eskaera gisa pertsonaliza daitezke\nEsaterako, pertsonalizatu daitekeen biskositatea, kapsulak ekoizteko bezeroen formulazioen araberakoa dena.\n3. Garapen iraunkorrerako ingurumena babesteko sistema\n3 milioi dolar baino gehiago inbertitu hondakin-uren tratamendu-sistema eguneratzeko, ikuspegi iraunkor eta ekologikoa mantentzeko.


Txina Distilazio atmosferikoko eta hutseko unitatearen fabrikatzailea eta hornitzailea | Dongfang\nEzaugarriak 1. Distilazio atmosferikoa eta hutsa prozesatzeko gordinen lehen urratsa da, findegi-fluxu osoan paper garrantzitsua betetzen duena. Erabiltzaileek zuzenean gasolina, jet erregaia, gasolio arina, gasolio astuna, hutsezko gasolioa eta abar eskuratu ditzakete petrolio gordinak destilazio atmosferikoa eta unitate hau erabiliz ondoren. 2. Atmosferako hutsezko labeen beste funtzio bat da downstream prozesatzeko materialak eskaintzea, esate baterako, fintze-materiala, etilen pirolisi-jarioa, FCC feedstrop ...\n1. Atmosfera eta hutseko destilazioa prozesatzeko gordinen lehen urratsa da, funtzio garrantzitsua betetzen baitu findegien fluxu osoan. Erabiltzaileek zuzenean gasolina, jet erregaia, gasolio arina, gasolio astuna, hutsezko gasolioa eta abar eskuratu ditzakete petrolio gordinak destilazio atmosferikoa eta unitate hau erabiliz ondoren.\n2. Atmosferako hutsezko labeen beste funtzio bat beheko prozesamendurako materialak eskaintzea da, esate baterako, fintze-materiala, etilen pirolisi-jarioa, FCC-ko jarioa, hidrokarburo-jarioa, etab.\n3. Atmosferako eta hutseko destilazio unitateko hiru mota daude: erregai mota, erregai-lubrifikatzaile mota eta erregai kimiko mota. Ez dute funtsezko diferentzia zatiketaren doitasuna izan ezik. Erregai-lubrifikatzaileen unitateak beste bi mota baino prozesu konplexuagoak ditu.\n3,5 milioi t / y Atmosfera eta Hutseko destilazio Unitatea\n5 milioi t / y Atmosfera eta Hutseko destilazio Unitatea\n8 milioi t / y Atmosfera eta Hutseko destilazio Unitatea\n3 milioi t / y Atmosfera eta Hutseko destilazio Unitatea\nAurrekoa: Kokatzeko Labea\nmakina , Rail Consulting , Rail Transit , berogailu bidezko atala , murriztea Block , Burdinola ,


Pedro Muguruzari agur! – Elgoibar 1936\nekaina 24, 2021 ekaina 24, 2021 elgoibar1936\n2007an sortu genuen Elgoibar1936 taldea. Ordutik hona, gauza asko gertatu dira Euskal Herrian eta baita Elgoibarren ere. 2007an bertan, miliziano bat atera genuen Madarixan, hitzaldi ugari izan ditugu herrian, 2012an Ziardamendiko gudariak atera genituen, Elgoibarko plakak kentzeko eskariak, Morkaikoko kurutzea, Pedro Muguruza… Zentral elektrikoen fusilamenduen inguruko liburua ere argitaratu genuen, omenaldiak egin dizkiegu fusilatuei, preso egondakoei, gudan hildako gudari eta milizianoei… aurreko urtean, Elgoibartik kanporatutako emakume eta haurrei egin behar genien omenaldia bertan behera utzi behar izan genuen covid 19a dela eta; agian, aurten egiteko aukera izango dugu.\nSinbolo frankistak desagertzen joan dira gutxinaka, 2012an Elgoibarko Udalak kenduko zituela esan zuenetik. 2020 urtera arte itxoin behar izan genuen, baina kendu zituzten falangeko plakak ere. Memoriaren bidean, Pedro Muguruza genuen koska, eta azken finean, kostata eta ez nahi izan dutelako, legeak horrela esaten duelako baizik, azkenean, Pedro Muguruza arkitekto falangista madrildarrak ez du etorbiderik izango Elgoibarren, eta herritarrek erabakiko dute izen berria.\nGauza asko entzun genituen kalearen izena kentzearen inguruan. Alfredo Etxeberriak Argiari 2014an zera esan zion: “Kalearen izena aldatzeko asmorik ez dugu: bere garaiko arkitekto bat izan zen, garrantzia izan zuen, zibila zen eta ez militarra”. (Frankismoaren arkitekto kutuna ARGIA 2014 Aitor Azurki). Elgoibarko udalean, berriz, EAJko zinegotziak esandakoak ere gogora ekarri beharra dago: “Ez dago frogatuta Pedro Muguruza frankista zenik” eta “Pedro Muguruza ez zen frankista”. Pedro Muguruza Falangeko afiliatua zen, eta Arkitektura zuzendaria Falangerekin.\nBerri pozgarria iruditzen zaigu Pedro Muguruzaren kalearen izena aldatuko dela jakitea. Orain herritarrek erabakiko dute zein izen eman behar zaion kaleari. Irailean hasiko da izenak proposatzeko garaia eta azaroan erabakia.\nEgindako lanak emaitzak ematen jarraitzen du.\nPedro Muguruza, Falangeko uniformearekin Franko diktadorea eta agintariei planoak erakusten.\nPrevious GERRA ZIBILAREKIN ZERIKUSIA IZAN ZUTEN PERTSONA HAUEN SENIDEEN BILA GABILTZA\nNext Pedro Lekuona Ibarzabal, “Consul” Elgoibartarra


martxoa | 2020 | Iruña-Veleia, egia ala gezurra?\nJexux Izagirrek eta Tomas Elorzak sinatutako iritzi-artikulua Hernaniko Kronikan. Jexux Eizagirre PortilloTomas Elorza Ugarte Hernanitik Gasteiza joan izan ginen, hain zuzen ere Iruña-Veleiako epaiketan bertan izateko, entzule moduan. Eta esan behar dugu, guk, epaiketan, entzun eta ikusitakoa ez datorrela bat … Jarraitu irakurtzen →\nInteresgarria benetan jarrera kontrajarriak dituzten Jose Antonio Villar eta Mikel Urkixoren arteko iritzi-trukaketa Argia digitalean.\nData: 2020(e)ko martxoaren 20a Egilea: elexpuru\nHona hemen Iruña-Veleia Argitu plataformak manifestuaren sinatzaileei bidali berri dien adierazpena: Iruña-Veleiaren epaiketaren ostean (abajo en castellano) Iruña-Veleia Argitu plataforma helburu bakarrarekin sortu zen: “ezohiko grafitoak” deiturikoen inguruan egia ezagutzea, hau da, egiazkoak ala faltsuak diren jakitea. 2018ko ekaineko prentsaurrekoan, … Jarraitu irakurtzen →\nErtzaintzak egin zuen polizia judizial lana, instrukzio epailearen aginduetara, eta 2015ean amaitu zuen 2009an ekindakoa. Epaiketan, ikerketa zuzendu zuen ertzainak, Oscar ezizenez identifikatu zenak, hamaika zantzu agertu zituen Eliseoren aurka, ia guztiak Batzordekideen txostenetatik ateratakoak. Ertzaintzak berak zerbait aportatu ote … Jarraitu irakurtzen →\nData: 2020(e)ko martxoaren 5a Egilea: elexpuru\nEpaiketaren saio gehienetan egon ginen eta kronika egin ere bai. Zenbaitek kronika horietara era errazean heldu nahi izango duenez, hona hemen klik batez iristeko bidea. Javier Vizcaino kazetariak eragin duen polemikara ere sar daiteke. Otsailak 3-7 , Otsailak 11 , … Jarraitu irakurtzen →


Domotika, etxeko segurtasunerako aliatua - Lagun Aro Aseguruen bloga\n2020, 3 martxoa\nEtxe segurua izatea da jabe ororen kezka nagusia. Jakina, familiek beren etxerako bilatzen duten lasaitasuna lortzeko modurik onena etxeko aseguru bat kontratatzea da. Baina zaintza domotikoko konponbideak instalatuz uztartzen badugu, segurtasun-sentimendua areagotu egiten da.\nDomotika, etxe inteligentea, alegia, etxebizitza bat automatizatzeko gai diren sistemen multzoa da. Energia aurrezteaz gain, segurtasun handiagoa ematen du.\nBestela esanda, domotikak bizi-kalitate hobea bilatzen du, zure segurtasun pertsonala eta familiarena bermatzeko. Zure ondasunak babesteko aukera ematen dizu, etxean zaudenean nahiz handik milaka kilometrotara, edozein gailu mugikorri esker edo sarerako sarbidea duen beste edozein gailu elektronikori esker.\nEtxe automatizatuak zure familiaren segurtasuna eta lasaitasuna areagotzeko pentsatuta daude.\nKlik bakar batekin hauxe egin dezakezu:\nAlerta piztu edo jaso, segurtasun-alarmak aktibatzen badira; horrela egokitzat jotzen dituzun neurriak hartu ahal izango dituzu, esate baterako senide bati edo/eta bizilagun bati abisatzea edota poliziari.\nEtxebizitzan norbait bizi delako itxura egin dezakezu argiak pizteko, pertsianak igotzeko edo jaisteko aukera izango baituzu, besteak beste.\nSegurtasun-sistemak ezartzea, hala nola mugimendua detektatzeko gailuak; horrela, urruti egonda ere, norbait zure etxebizitzan sartzen saiatzen ari den ala ez jakin ahal izango duzu.\nFuntsezko guneetako bideozaintza, zure mugikorretik bertatik kontrolatu ahal izango duzuna.\nKonponbide domotikoen abantailetako bat da zure segurtasun-sistema propioa diseinatu ahal izango duzula.\nZure beharren arabera, zure etxera hobekien egokitzen den sistema domotikoa aukeratu dezakezu, bai eta bideoz zaindu nahi dituzun beste gune batzuk ere. Modu horretan, hirugarrenek, hala nola segurtasun-enpresetako langileek, zure kameren kokapena ezagutzea saihestuko duzu.\nGainera, dirua eta denbora aurrezteko aukera ematen dizu. Zaintza-mota hori instalatzea erraza da eta merkeagoa da kostu gehigarririk gabe luzaroago erabil daiteke eta. Egia da hasieran gastua eragingo dutela hardwareagatik. Nolanahi ere, erosi ondoren, ez duzu hileko kuota gehigarririk ordaindu beharko.\nPertsonalizatu zure etxeko segurtasuna\nEtxe guztiak berdinak ez direlako, konponbide domotikoek segurtasun-maila desberdinak eskaintzen dituzte. Horietako bakoitzaren errepasoa egingo dugu, gutxi gorabehera zer diren jakin dezazun.\nSegurtasun-maila hau zure etxebizitzaren inguruan mugimendu edo objektu arraroak detektatzeko pentsatuta dago.\nMugimendu-sentsorea: edozein seinale fisiko detektatzen denean, sentsoreak berak erantzun bat bidaltzen du modu elektronikoan, alarma baten bidez edo zaintza-kamera batean bistaratuta.\nIzpi infragorriko hesia: etxebizitzaren kanpoko aldean sarkinen bat dagoela ohartarazteko balio du, izpiak ikusezinak baitira giza begiaren aurrean.\nKontaktu magnetikoen bidezko irekiera-sentsorea: etxebizitzetako leiho edo ateetan pareka jartzen dira eta leiho edo ate horiek irekitzen badira aktibatzen dira. Norbait sartzen denean, sentsoreek korronteak zirkulatzeari uztea eragiten dute, eta, horrela, alarma automatikoki aktibatuko da.\nHots-sentsorea: kanpoko edozein hots detektatzeko gai da.\nEtxea zaintzeko gailu batzuek abisatu egiten dizute etxean mugimenduak detektatzen dituztenean. Mugikorrean zure etxea ikusteaz gain, pertsonarekin hitz egiteko aukera ematen dizute hura pantailan ikusten ari zaren bitartean.\nAurrekoak ez bezala, sistema hauek etxearen barrualdea babesteko helburua dute.\nPresentzia-simulagailua: etxebizitzatik kanpo bazaude, sistema hau etxeko argiak piztu eta itzaltzeaz arduratuko da, etxe barruan norbait dagoelako itxurak eginez.\nCCTV zaintza-sistema: telebista-zirkuitu itxian bideokamerak erabiltzen dira etxean gertatzen denaren berri emateko, egunez zein gauez.\nErabiltzailea arriskuan dagoenean, horrelako sistemek kalte edo istripuetatik babesten dute.\nIzu-botoia: gailu hau haririk gabekoa edo kableatua izan daiteke, eta etxebizitzaren leku estrategiko batean jartzen da, jarduera susmagarriren bat gertatzen denerako. Erabiltzaileak botoia sakatzen duenean, alarma isila aktibatzen du eta seinale bat bidaltzen dio poliziari.\nLaguntza-ohartarazleak: sakatu bezain laster, gailuak seinale bat bidaltzen du laguntza pertsonalerako laguntza-zentro batera.\nAlarma teknikoak edo detekziokoak\nEtxebizitzan zerbait arraroa gertatzen ari bada gailuren batean akatsen bat izan delako, sistema domotikoak daude arazoa konpontzeko.\nSuteen aurkako alarmak: airean bariazio bat detektatzeko funtzioa dute, eta, ondoren, hori konpontzeko zenbait ekintza egiten dituzte. Gainera, berehala bidaltzen diete seinale bat suhiltzaileei.\nUholdeen aurkako alarmak: ur gehiegi detektatzen denean, sentsoreak eletrobalbulak aktibatzen ditu eta horiek ur-hornidura eten edo kanpoko irteera baterantz drainatzen dute.\nGas-ihesaren aurkako alarmak: gas-ihesik izanez gero, sistema aktibatzen da eta gas-hornidurako balbulak ixten ditu.\nTags: domotika, etxe-asegurua, etxebizitza, segurtasuna, teknologia\nBerrogeialdia pasatzeko online entretenitzeko ideiak


Diskotekak eta gaueko aisialdirako establezimenduak ixtea – Sopela.net\n2020 abuztua 24 by Willy Iruzkinik ez\nSopelako Udal Gobernuak, agindu horrekin bat etorriz, 3. eta 4. taberna guztiei jakinarazi zien ixteko betebeharra. Neurri horrek kalte argia eragiten die tabernei eta udaletxera joan ziren “Gauez ixteko bai, baina eguna zehar ireki ahal izateko eskatuz“.\nEskaera horrekin bat etorriz, EHBildu taldeak bere jarrera azaldu du, udalean idatzi bat erregistratuz (abuztuaren 24an). Idazki horretan, pandemiaren aurrean guztiek duten erantzukizuna ulertzen da, baita tabernen edo antzeko establezimenduen ordutegiak eta jarduerak egokitzeko beharra ere, baina taberna horiek irekita jarrai dezaten malgutasuna babesten da, betiere 2. motako lizentzia duten establezimenduen funtzionamendua eta arauak betetzen badituzte, alegia, gaueko jarduerak kanpo utziz.\nAldi baterako apustua da, 3. eta 4. motako lizentzia duten establezimenduak aldi baterako igarotzea 2. motako lizentziara, horrela jardunean jarraitzeko aukera izango lukete eta ordenantza baliogabetzen denean egungo lizentziak berreskura lezakete. (W.)


BIDEBARRIETA KULTURGUNEAK MATEMATIKAREN HILABETEA OSPATUKO DU MARTXOAN ETA HILAREN 3AN, ASTEAZKENEAN, HASIKO DA ‘11 RETOS EN EL FÚTBOL DESDE UNA PERSPECTIVA MATEMÁTICA’ HITZALDIAREKIN – Bilbao Kultura\nHome » Berriak » Bilbao Kultura @eu » BIDEBARRIETA KULTURGUNEAK MATEMATIKAREN HILABETEA OSPATUKO DU MARTXOAN ETA HILAREN 3AN, ASTEAZKENEAN, HASIKO DA ‘11 RETOS EN EL FÚTBOL DESDE UNA PERSPECTIVA MATEMÁTICA’ HITZALDIAREKIN\nHitzaldian parte hartuko dute Jon Larruskainek, Athletic Clubeko Zerbitzu Medikoan lan egiten duenak, eta Dae-Jin Leek, Ingeniaritza Matematikoko doktorea (Zientzia eta Teknika Estatistikoetako espezialitatea) eta BCAMeko ikertzaileak.\nHitzordua izango da leku guztiak bete arte, baina ezinbestekoa da dagoeneko eskuragarri dauden doako gonbidapenetako bat eskuratzea. Streaming bidez ere jarraitu ahal izango da, www.kulturguneatb.eus webgunearen bidez.\n‘Martxoa, Matematikaren hilabetea’ DiMa Dibulgazio Matematikoko sareak diseinatutako matematika dibulgatzeko proiektua da, Zientzia eta Teknologiarako Espainiako Fundazioaren (Zientzia eta Berrikuntza Ministerioa) laguntzarekin.\nBilboko Udalaren Bidebarrieta Kulturguneak bat egingo du ‘Martxoa, Matematikaren hilabetea’ ospakizunarekin martxoaren 3an, asteazkenean, 19:00etan, egingo den ‘11 retos en el fútbol desde una perspectiva matemática’ hitzaldiarekin.\nHitzaldia Jon Larruskainek, Athletic Clubeko Zerbitzu Medikoan lan egiten duenak, eta Dae-Jin Leek, Ingeniaritza Matematikoan doktorea (Estatistika Zientzia eta Tekniketan espezialitatea) eta BCAMeko ikertzaileak, emango dute.\nFutbolean zientziak gero eta presentzia handiagoa du bere esparru guztietan. Hala nola, prestakuntza fisikoa, kirol-errendimendua, aerodinamikaren edo mekanikaren legeak, jokoaren datuak aztertzea, teknologia berriak, digitalizazioa edo zaleek estadioetan duten esperientzia. Hitzaldi honetan futbolaren erronka nagusiak jorratuko dira Klub profesional baten ikuspegitik eta ikerketa matematikoa klub profesional bateko eguneroko adibideen bidez, adimen artifizialaren eta datuen analisiaren eta modelizazio estatistikoaren ikuspegitik egindako aurrerapen berrien bidez. 11 erronken bidez, kirol erregearen beharrak, jokalarien osasuna eta ongizatea eta gaur egun edozein esparru profesionaletan ezinbestekoak diren diziplina anitzeko profilen beharra landuko dira.\nJon Larruskainek Athletic Clubeko Zerbitzu Medikoan egiten du lan, eta bertan datuak erregistratzeko, aztertzeko, bistaratzeko eta komunikatzeko prozesuak garatzen ditu, klubeko jokalarien eskuragarritasuna eta errendimendua hobetzen laguntzeko. Jon futbolari profesional ohia da, Jarduera Fisikoaren eta Kirolaren Zientzietan lizentziatua, eta Euskal Herriko Unibertsitatean (UPV/EHU) doktorea Futbolean eta Lesioietan. Bere jarduera profesionala eta ikertzailea lesioaren kudeaketan, hazkuntzan eta heltzean, kargaren monitorizazioan, balorazio funtzionalean eta futbolean datuen erabileran oinarritzen da.\nDae-Jin Lee Ingeniaritza Matematikoan doktorea da (Estatistika Zientzia eta Tekniketako espezialitatea) eta BCAMeko ikertzailea, eta bertan Datuen Zientzia eta Inteligentzia Artifizialaren arloko Estatistika Aplikatuko taldearen burua da. Bere ikerketa-esparrua erregresio erdiparametrikoaren ereduak dira, hala nola, ingurumena, bioestatistika, estatistika espaziala eta luzetarako datuak. BCAMeko Datu Zientziaren arloko ezagutza transferitzeko unitatea ere koordinatzen du, eta bertan Ikerketaren emaitzak zentrotik industriara eta bere ingurunera transferitzeko jarduera bat garatzen du.\nMARTXOA MATEMATIKAREN HILABETEA\n‘Martxoa, Matematikaren hilabetea’ proiektua DiMa dibulgazio matematikoko sareak diseinatutako proiektua da, Zientzia eta Teknologiarako Espainiako Fundazioaren – Zientzia eta Berrikuntza Ministerioaren laguntzarekin, non Bidebarrieta Kulturguneak ere parte hartuko duen bi hitzaldiekin, martxoaren 3an eta 10ean.\nProiektuaren jatorrizko ideia da Matematikaren Nazioarteko Eguna, martxoaren 14a (Pi egun ezaguna), hilabete osora luzatzea, Estatuko hamar erkidegotan (Andaluzia, Aragoi, Kanariak, Gaztela-Leon, Katalunia, Galizia, Errioxa, Madril, Euskadi, Valentzia) egingo diren jarduera ugariko programa batekin.\nEkimen hau #BilbaoNegua2021 ekimenaren parte da. Udal ekimen hori publiko guztientzat pentsatuta dago, eta hiria kulturaz eta aisiaz beteko du neguko hilabeteetan.\n← MARTXAN JARRI DIRA 2020. URTEKO BILBAO AURRERA PLANEAN HAUTATUTAKO 26 KULTURA- ETA SORMEN-PROIEKTUAK\n#BILBAONEGUA2021 EKIMENAK IA 30 KULTUR ETA AISIALDI PLAN ESKAINIKO DITU MARTXOAREN HASIERAN, ERA GUZTIETAKO JENDEARENTZAT →


Gastronomia - Uraren Bailarak\nBaztan-Bidasoako gastronomia eta produktuak, bertako lurrari eta historiari lotuta daude. Nekazaritza eta abeltzaintza oso garrantzitsua da eskualdean eta bertako ekoizleak, kalitate hoberenetako produktuak eskaintzen dituzte. Bailara edo herri bakoitzean badaude berezkoak diren platerak, baita eskualde guztian prestatu eta jaten direnak ere.\nEuskal Herriko herri askotan bezala, zonaldean ere ardi gazta da produktu ezagun eta preziatuenetariko bat. Ardiak ikusten dira gure paisaietan, eta bertako artzainak gazta ezin hobea egiten dute. Eskualdeko gaztandegi askotan bisita gidatuak egiten dituzte gazta egiteko prozesua ikusi eta jaki hau dastatu ahal izateko.\nArto irinarekin egindako ogi zapala eta borobila da taloa, orea eskuz zabaldu ondoren, txapan egosten da eta ardi gaztarekin, xingarrarekin edo txistorrarekin jaten da normalean. Taloak dastatzeko, Baztan-Bidasoako feria nahiz herriko bestetan talo postuak ikustea oso ohikoa da, arto irina egiten duten errotetan ere jan daitezke (Amaiurko errotan adibidez) edo baita eskualdeko hainbat tabernetan ere.\nBaztango belardietan hazitako behiek ematen duten haragia gastronomia munduan ezaguna da honek duen kalitateagatik. Baztango aretxearen txuletoiak adibidez, harategietan erosi edo jatetxe eta sagardotegietan dasta ditzakezu.\nGatzatutako ardi-esnez egindako postrea da eta normalean, azukrez edo eztiz lagunduta jaten da. Baserri eta etxe askotan egiten den esnekia da baina inguruko jatetxe gehienetan dastatzeko aukera ere egoten da.\nEskualdea ezaguna da mendi eta basoetan biltzen diren onddoengatik eta hauekin prestatzen diren plater goxoengatik. Baratxuriarekin, arraultzarekin nahasita edo haragi on bat laguntzen dastatu ditzakegu. Jateko produktu gastronomiko preziatuenetariko bat da Boletus edulis edo onddoa, normalean, udazkenean dastatu daitezke inguruko jatetxeetan.\nPastel-kremaz beterik dauden hojaldrez eginiko hainbat kono karraskatxuk osatzen dute postre hau. Kukurutxo goxo horiek gainetik glas azukrea dutela mahairatzen dira, batzuetan izozki bola batekin ere bai. Doneztebe sarreran zegoen Joxepa Jatetxeko kanutilloak oso famatuak egin ziren eta jendea bereziki postre hau jatera etortzen zen.\nNafarroako produktu ezagunetariko bat da zalantzarik gabe, txerri haragi xehatu freskoarekin egiten da. Talo barruan, pintxo moduan nahiz ogitartekotan ikusiko dugu.\nBaztan ezaguna da bertan saltzen den txokolatearengatik. Hur edo almendrak dituen txokolate tableta handi bat izaten da, pusketan eta pisuaren arabera erosten dena hainbat gozotegietan.\nAspalditik egin izan da sagardoa gure lurretan, horren adibidea da sagardoa egiteko erabiltzen zen Gamioxarreko dolare barrokoa (Arizkun, Baztan). Sagar zukua fermentatuz egiten da eta 8 gradu inguru dituen edari alkoholduna da, lagungarri paregabea da bertako haragi edo taloekin jateko. Bertako sagardoa dastatu nahi izanez gero, eskualdean sagardoa egiten duten bizpairu sagardotegi daude.\nUso pasa gure eskualdean udazkenean izaten da, Etxalarko Usategiak oso ezagunak dira horregatik. Ehiztariak usoak ehiztatzen dituzte garai honetan eta eskualdeko jatetxe aunitzetan plater hau dastatzeko aukera egoten da. Usoa modu ezberdinetan prestatu daiteke, sagarraz lagunduta, gaztaina edo onddoekin ere bai, ahaztu gabe Nafarroan bereziki erabiltzen den osagai berezia, txokolatea.\nBatez ere Lesakan prestatzen den postrea da hau. Jogurta, esne kondentsatua eta limoi zukua nahasita egiten da eta hortik dator bere izena, aldi berean limoiaren zamintasuna eta esne kondentsatuaren gozoa nahasten dituelako.\nBaztan-Bidasoan prestatzen den antzinako platera da hau, bildotsaren hainbat zati edo osagarri erabiltzen dira, baita tomatea ere. Zuria, odolki antzeko bat da, baina odolarekin egin beharrean, arraultzearekin eta bildots tripakiekin beteta dago. Beltza aldiz, bildotsaren odol egosia da. Guztia, tomate saltsaz lagunduta joaten da. Eskualdeko hainbat jatetxetan dastatzeko aukera egoten da.\nZopa bereziak dira, sardexkaz jaten dira eta. Ardi-salda egiten da lehenengo eta ondoren, ogi xerrak lodiak bertan bustitzen dira, ogia saldan biguntzeko. Baztan, Bertizarana eta Malerreka inguruan, ohitura da herriko besten bezperetan Baztan Zopak jatea.


mestizaia / mestizatu\nmestizaje (35 agerraldi, 10 liburu eta 11 artikulutan; orobat mestizaia 10 agerraldi, 2 liburu eta 2 artikulutan) 1 iz arraza desberdinen gurutzaketa.\nGiménez Caballero Espainiako enbaxadorea izan zen Paraguay-n, eta mestizajea eta "raceamiento"a -jeinu espainolaren esentzia hori- mila zertzeladatan deskubritu dizu han ere. Joxe Azurmendi «Espainiaren arimaz» - 265. orr.\nEstatu Batuetan edo Europan ez dago mestizajerik, eta harreman zuzena dago auzo batekoa izatearen, azalaren kolorearen eta pobrezia ekonomikoaren artean. Bernardo Atxaga «Lekuak» - 103. orr.\nArrazismoa ukatu ere, mestizaje arrazialaren izenean egiten baita. Joxe Azurmendi «Espainiaren arimaz» - 266. orr.\nMultikulturalismoa, mestizajea, hibridazioa, gai horiek zuzeneko lotura dute Erdialdeko Amerika, Karibe eta Hego Amerikarekin, eta horrek derrigortzen gaitu pentsatzera akaso ez dela egongo nazioez gaindiko nortasun delako hori, baina bai nazioen, herrialdeen, herrien, taldeen eta norbanakoen araberako nortasun mugagabeak. Berria - Kultura 2004-04-13\nZer egin daiteke mestizajea berdintasunezkoa izateko? Bernardo Atxaga «Lekuak» - 103. orr.\nIntegrazioaz baino, ez al litzateke egokiago mestizajeaz berba egitea? Berria - Euskal Herria 2004-01-17\n2 hainbat etorkiko kulturen nahastea.\nGizarte horiek jasaten dituzten aldaketa-prozesu bizkortuek kultur identitate ereduaren halako ahultze bat eragiten dute; horren emaitza mestizajea izaten da. Itziar Eizagirre / Amaia Lizarralde «Garapen iraunkorra» - 85. orr.\nKontuz, gero: generoek oro har, eta nobelak bereziki, mestizaje bezalako orotariko haizeei beren ateak zabaldu dizkieten orduko (ederra da gero!), otsoak sartu baitira eskortan, azeriak ere bai oilategian. Anjel Lertxundi «Argizariaren egunak» - 128. orr.\nMestizaje kulturalak aurkikuntza handiak ekarri ditu. Askoren artean «Filosofiako gida» - 303. orr.\n"Yopará" espainolaren eta guaraniaren mestizajea linguistikoa da, arrunta nonbait solasean, teatro eta literaturan ere. Joxe Azurmendi «Espainiaren arimaz» - 265. orr.\nJanariak gu elikatzea helburu bakarra ez duenez, kultura desberdinetako elikagaiak nahasiko dituzte eta elikabide berriek, ezagun ez ditugun zaporeak eskainiz: mestizaiaren sukaldaritza sinkretikoa osatuko da. Edorta Agirre «Baietz okerreko bidea aukeratu! » - 89. orr.\nFenomeno horrek hiru adarreko mugimendua sortaraziko du: tokian tokiko bereizgarritasun batzuen suntsiketa, elikadura-plegu berrien agerpena (mestizaia prozesuen ondorioz) eta hainbat elikagai eta elikadura-praktikaren hedapen transkulturala. Edorta Agirre «Baietz okerreko bidea aukeratu! » - 105. orr.


Hautaprobak prestatzen (IV): azken aholkuak | euskaljakintza\n1. Irakurri testua bizpahiru aldiz. Ez hasi ezer erantzuten testua bi aldiz irakurri arte.\n2.Â Galde-erantzunak: (B eredua)\nGaldegaia kontuan izan.\nEz idatzi zentzurik ez duen ezer.\nIrakurri erantzuna galdera aurrean izango ez bazenute bezala eta ziurtatu zentzu osoa duela (subjektua, osagarriak eta aditza).\nErantzun diozue galderari?\n3. Gaia: (A eta B ereduak)\nGaiaren bidez, egilea zertaz mintzatzen den adierazi behar da, ahalik eta hitz gutxien erabiliz.\nEz dadila izan ez orokorregia ezta zehatzegia ere.\nAhal dela aditzarik ez erabili (gehienera jota, aditz nominalizatuak: etortzea, sortzeaâ€¦)\nIrudiak, sinboloak edo metaforak ez ditugu gaitzat hartuko; izan ere, norbaiti testua horri buruzkoa dela esango bagenio, ez luke testuaren nondik norakoaren arrastorik ere izango.\n4.Â Laburpena: (B eredua)\n5.Â Esaldiak moldatu: (A eredua)\nOndo pentsatu lotu beharreko esaldi horien artean zer nolako erlazioa dagoen (aurkaritzakoa, ondoriozkoa, kausazkoaâ€¦) eta horren baitan erabaki zein lokailu erabili.Â Puntuazioa zaindu (puntu eta koma, komaâ€¦)\nAriketak egin nahi badituzu, egin klikÂ hemen.\nIrakurri ondo zer eskatzen zaizun: ez da gauza bera argudio testu bat, lagunarteko eskutitza, azalpen testua edo amets bat idaztea. Edozein motatako testua dela ere, egizu gidoi bat idazten hasi aurretik. Egitura erabakitzean, pentsatu gidoian zerrendatutako ideiak zenbat paragrafotan garatuko dituzun. Paragrafo gehiago edo gutxiago erabiliz antolatuko duzu testua, baina, ahalegindu zaitez, paragrafo bakoitzean elkarrekin lotura daukaten ideiak biltzen. Izan ere, ondo antolatzen ez baduzu, ideia bat paragrafo bitan banatuta gera dakizuke, edota paragrafo berean lotura gutxidun ideiak bilduta gera dakizkizuke. Kontuan har ezazu, gidoitik aukeratutako ideiak elkarrekin ondo lotzen badituzu, irakurleari informazioa ordenatu egingo diozula, eta irakurtzean hariari errazago jarraitu ahal izango diola. Horretarako, ideiak antolatzeko, elkarrekin lotzeko eta hariari ondo eusteko, pentsatu zer lotura eta zer antolatzaile (1 etaÂ 2) erabiliko dituzun.\nInformazio gehiago nahi baduzue, joan gureÂ wikira.\nLasai egin azterketa eta ZORTE ON!!!!! 😉\n2 Responses to Hautaprobak prestatzen (IV): azken aholkuak\nIrune 2010(e)ko ekainak 10 at 6:12 am #\nMila esker, Maite! 😉 😉 😉\nTweets that mention euskaljakintzaÂ» Blog Archive Â» Hautaprobak prestatzen (IV): azken aholkuak -- Topsy.com - 2010(e)ko ekainak 10\n[…] This post was mentioned on Twitter by Maite GoÃ±i, Euskal blogosfera. Euskal blogosfera said: Hautaprobak prestatzen (IV): azken aholkuak: Azken aholkuak 1. Irakurri testua bizpahiru aldiz. Ez hasi ezer erant… http://bit.ly/9pB8sA […]


AFA-DFA - Araban suteei aurre hartzeko Astea Lurralde osotik ibiliko da arabar gizartea kontzientziatzeko eta trebatzeko\nCurrent: Araban suteei aurre hartzeko Astea Lurralde osotik ibiliko da arabar gizartea kontzientziatzeko eta trebatzeko\nAraban suteei aurre hartzeko Astea Lurralde osotik ibiliko da arabar gizartea kontzientziatzeko eta trebatzeko\nSuhiltzaileen parkeetan gauzatuko da programa, eta heldu zein haurren artean ezagutza hedatzea izango du ardatz\nGasteiz, 2018ko urriaren 29a. Arabako Foru Aldundiak, MAPFRE fundazioarekin eta Suhiltzaile Teknikarien Elkarte Profesionalarekin (STEP) lankidetzan, abian jarri du Suteei aurre hartzeko Astea izeneko sentsibilizazio programa, zeinak xede baitu nork bere burua babesteko ezagutza zabaltzea herritarrei, oro har, eta helduei eta haurrei, oso bereziki. Ekimena ofizialki gaurtik igandera bitartean ospatuko da, urriaren 29tik azaroaren 3ra, hain zuzen, baina jarduerak datorren astean ere egingo dira, jasotako eskari handiari erantzun ahal izateko.\nEkitaldian, eragileek nabarmendu dute oso garrantzitsua dela kontu handiz ibiltzea berogailu eta suontziekin, kandela eta zigarretekin, eta arretaz zaintzea instalazio elektrikoen egoera, karga handiegia duten hargune eta entxufeak, tapaki elektrikoak eta homologatu gabeko gailu elektrikoak; izan ere, horiek dira etxeetan hildakoak eragiten dituzten suteen eragile nagusietako batzuk.\nSuteei aurre hartzeko XIII. Astea Estatuko beste 34 hiritan ere izango da datozen hilabeteetan, eta hainbat jarduera egingo dira herritarrei jarraibideak emateko, jabetu daitezen etxean zer nolako sute arriskuak izan daitezkeen, eta haiek nola ekidin. Horren harira, gogorarazi dute familiek jakin behar dutela etxean suteak ekidin daitezkeela, edo sute arriskua txikiagotu, behintzat, neurri erraz eta merkeen bidez; esate baterako, ke detektagailua jarrita etxean. Hain zuzen, erakundearen iritziz, horixe da sistemarik eraginkor eta merkeena, gauez eta lo gauden bitartean suteren bat gertatuz gero, handik bizirik irteteko.


Sanferminetako irisgarritasun arazoak salatu ditu CERMI-k - Iruñea - euskalerriairratia.eus\nSanferminetako irisgarritasun arazoak salatu ditu CERMI-k\nEuskalerria Irratia 2019-07-19 13:32\nSanfermin irisgarriagoak eta denon gozamenerako nahi ditu CERMI-k, pertsona ezinduen eragileen batzordeak. Urtero urtero hainbat proposamen eta gomendio jartzen dituzte mahai gainean, mendekotasuna duten pertsonek ere festetako esparru guztietara hel daitezen. Honela, Miserikordia etxea txalotu dute, zezen plazan kolektiboarendako gune berezia prestatzeagatik eta aurten Nafarroa Oinez txokoaren jarrera eredutzat jarri du CERMI-k, beren barra gurpildun aulkian dauden pertsonendako egokitua den bakarra zelako.\nBaina oraindik ere badira hobetzeko hainbat puntu, festa irisgarria izan dadin. Pertsona ezinduendako bainu publikoak,garbiketaka materialaren biltoki moduan erabiltzea edo ta azken urteotan segurtasunagatik hainbat kale mozteko erabilitako porlanezko hesiak salatu ditu CERMI-k.\nProgramazioan ere, gurpildun aulkiendako zonalde prestatu gehiago eskatu dituzte, Sarasateko eskenatokiaren parean edo ta prozesioaren ibilbidean bertan. Aurten ere, sanferminetako mahaian parte hartuko du CERMI-k aldarrikapen eta eskakizun hauek plazaratzeko.


Ondorioak: Alde Bakarreko Arriskua - Ad Concordiam - Concierto Económico\nKupoaren izaera dela-eta, Kupoaren kopurua Gobernu zentralak gastatzen duenaren arabera zehaztuko da eta ez du zerikusirik izango Lurralde Historikoek bildutako tributuekin. Hortaz, kupoa Gobernu zentralari eginiko ordainketa da, azken horrek gauzatutako gastuaren araberakoa; ondorioz, kupoa ez da Euskadiko Lurralde Historikoen zerga-bilketan Estatuak duen partaidetza. Kupoa zenbatzeko eta zehazteko erabiliko diren osagaietako bat ere, ez da euskal Administrazioek har ditzaketen erabakien mende edo baldintzapean. Horrek guztiak argi erakusten du Euskal Autonomia Erkidegoak bere gain hartu duela zerga-bilketa txikiagoa izateko arriskua, bai euskal ekonomiaren egoera txarragoa delako Estatukoarekin konparatuta, bai EAEk bere tributu-araubidea finkatzeko onetsi dituen arauek zerga-bilketaren beherakada ekarri dutelako, bai EAEk bere tributuak biltzeko eta kudeatzeko eragingarritasun txikiagoa duelako, besterik gabe. Kupoaren urteko eguneratzea ere Administrazio zentralaren esku dauden aldagaietan soilik oinarritzen da. Ezaugarri hori da, izan ere, “alde bakarreko arriskua” deritzoguna, Euskal Autonomia Erkidegoaren erantzukizuna ziurtatzen duena EAEk hartutako erabakien gainetik.\nKupoaren kalkuluan eragin duten aldagaiak euskal erakundeen erabakien mende ez daudela egiaztatu nahi baduzu, sakatu hurrengo estekan: Kupoa zehazteko osagaiak.\nEuskadiko Barne Produktu Gordin erlatiboa zein izan den eta indize horren eta egozpen-indizearen arteko lotura ikusteko, hurrengo grafikora jo dezakezu Euskadiko BPG eta egozpen-indizea 2002-2019.


Organo genitaletako barizeak - gizon eta emakumeen arrazoiak eta sintomak, tratamendu eta prebentzio metodoak - Varicobooster\nOrgano genitaletako barizeak gizonezkoetan zein emakumezkoetan sor daitezke. Bidezko sexuaren artean, haurdun dauden emakumeek askotan sufritzen dute. Barize genitalak pelbiseko zirkulazio-nahasteen ondorioz gertatzen dira. Gaixotasunaren agerpenek ondoeza ekartzen dute bizimoduan.\nLeku intimo batean barizeak garapenaren hasieran antzeman baziren, patologiaren konplikazioak eta ondorioak ekiditeko aukera handiak daude.\nHainbat arrazoi direla medio gizakiengan barize genitalak gertatzen dira.\nHerentziazko faktoreak garrantzi handia du. Senideek genitaletan barizeak dituzten pertsonek prebentzio neurriei erreparatu behar diete. Horrek patologia desatsegina izateko arriskua murriztuko du. Mediku profesionalak antzinako senideen antzeko gaixotasunaren berri du. Botika batzuek barizeak sor ditzakete.\nGenitaletako barizeak maiz gertatzen dira gaixoaren ohitura txarrak direla eta. Errusiako Federazioko biztanleriaren ehuneko handi batek erretzea bezain ohitura txarra du. Erretzaile orok daki gorputzean izandako kalteak. C taldeko bitaminak zainen hormen sendotasunaz arduratzen dira, nikotinak substantziak suntsitzen ditu eta organo genitaletan eta gorputzeko beste atal batzuetan barizeak izateko arriskua handitzen du. Pertsona batek zenbat eta denbora gehiago erretzen duen, orduan eta probabilitate handiagoa izango du patologia garatzeko.\nBarize genitalak izateko aukera asko handitzen da alkoholaren gehiegikeriarekin. Alkoholaren eragina dela eta, hanturazko prozesuak zainetako ehunetan hasten dira.\nBarizeak bizimodu desegokiak eragin ditzake. Pertsona batek egun gehiena eserita edo zutik igarotzen badu, horrek gaixotasun arriskua nabarmen handitzen du. Egun batzuetan barizeak ez dira sortuko, baina egoera hainbat urtez errepikatzen bada, orduan gaixotasunaren sorreraren kausa hori izan daiteke.\nAskotan, genitaletako barizeak haurdun dauden emakumeengan agertzen dira. Mediku adituek gorputzeko eten hormonalen ondorioz egozten dute hori. Hainbat osagai hormonal arduratzen dira zainak sasoi onean mantentzeaz. Askotan, labioetako barizeak pubertaroan agertzen dira, eta hori desoreka hormonalak ere azaltzen du.\nGehiegizko pisua duten pertsonen artean maiz gertatzen dira genitaletako barizeak. Pertsona batek gizentzeko joera badu, gogoratu behar du pisua handituz gero, gorputzeko karga, pelbiseko organoak barne, ere handitzen dela.\nGizonezkoetan, genitaletako barizeak hainbat arrazoi lotu daitezke.\nSexu harremanak promiskuoak.\nMuntaketa botiken erabilera.\nUgaltze- eta gernu-aparatuaren kalteak.\nGizonen eta emakumeen patologiaren adierazpen klinikoak desberdinak dira. Emakumeen organo genitaletako barizeen sintomak honako hauek dira.\nZainen igoera posible da, elkarri lotuta dauden nodulu ugari agertzen dira.\nPerineoan larruazala lehorra eta haserrea bihurtzen da.\nInguruaren eremuan, azkura sentimendua dago, sentsazio mingarriak.\nErredura sentsazioa posible da.\nElkarrizketan zehar, emakumearengan goian deskribatutako agerpen klinikoak areagotu egiten dira, eta ondoeza ere areagotzen da esfortzu fisikoan edo komuna erabili ondoren. Kasu gehienetan, gaixoa perineal eskualdean mina duten sentsazio mingarriez kexatzen da. Etengabe ondoeza dela eta, gaixoaren osasun psikologikoa sufritzen da, haserretzen da.\nGaixotasuna garatzeko hasierako fasean ez dago ondoezik; gaixotasun baten presentzia nodulu txikien bidez asmatu daiteke eremu genitalean. Denborarekin, tamaina handitzen hasten dira, eta pixkanaka beste sintoma batzuk sortzen dira. Neoplasiak sexu-jarduera, giza mugimendua oztopatzen du.\nOrgano genitaletako barizeak adierazten dituen beste zeinu bat eskualde perinealeko larruazalaren pigmentazioa da. Palpazioan zehar venoso noduluen presentzia sumatzen da, denborarekin handitzen doazenak.\nBiztanleriaren erdiko gizonezkoen kasuan, gaixotasuna varicocele-rekin batera joan ohi da, eta barrabiletako benetako ubideak dilatatu egiten dira. Patologiaren garapenaren hasierako fasean, odolaren zirkulazioa asaldatu egiten da, denborarekin odola pilatzen hasten da eta horrek genitalak handitzea dakar.\nBarize genitalen konplikazio larrienetako bat antzutasuna da. Ugalketa-sistemako barizeen zantzurik seguruetako bat harreman sexualetan sentsazio mingarriak dira. Genitaletan benetako kanal handituak daude.\nPatologiaren tratamendua zenbat eta lehenago hasi, orduan eta arrisku txikiagoa izango du konplikazioak. Barize genitalak arriskutsuak dira honela.\nAntzutasun arriskua dago.\nOrgano genitaleko hanturazko prozesuen agerpena.\nBuruko osasunari kalte egitea ondoeza dela eta.\nGaixotasunak ugalketa-sistemaren funtzionamenduan nahasteak sor ditzake; barixak genitalak dituen ama batengan fetua eramateko prozesuan zailtasunak sor daitezke.\nUgalkortasunaren aukera gaixotasunaren garapenean zehar hantura organo genitalaren ehunetara joan daitekeelako da. Ondorioz, ultzerak sortzen hasten dira. Egoera horretan, mediku espezialistek esku-hartze kirurgikoa egiten dute, metodo kontserbadoreak eraginkorrak izango dira.\nGaixoak gaixotasunaren agerpen klinikoak alde batera uzten baditu eta mediku espezialista baten aholkurik eskatzen ez badu denbora luzez, bere flora asaldatuta egongo da. Ondorioz, infekzio eta onddoen hanturak hasten dira. Horrek diagnostiko gehiago zailtzen du.\nMediku espezialista batekin harremanetan jartzean, pazienteak diagnostiko prozedurak egiten ditu, odol analisia egiten du. Gehienetan, gaixotasunari aurre egiteko metodo kontserbadoreak erabiltzen dira. Bertaratutako medikuak konpresio barruko arropa erostea gomendatzen du, pomada sendagarriak anestesiko batekin errezetatzea eta hainbat botika errezetatzea.\nZenbait kasutan, eskleroterapiaren beharra dago. Injekzio-teknika bat da, zainak aldatuta kentzeko. Kaltetutako eremua airez hozten da, eta ondoren sendagai irtenbide bat injektatzen da, eta horrek zainak estutu eta odol fluxua normalizatzea eragiten du. Injekzioa egin eta 6 minutura, kaltetutako eremuak bi aldeetatik estutu egiten dira.\nEskleroterapia barize genitalak tratatzeko metodo eraginkorretako bat da, etorkizunean odol-koaguluak sortzea eragozten du.\nMedikuntza mailak ez du ahalbidetzen organo genitaletako barizeak kentzea. Mediku espezialista baten kontsultari esker, patologiaren agerpen klinikoen egoera eta kentzea azkar hobetuko da.\nTratamendu ikastaroaren amaieran, gaixoak patologiaren prebentzioa egin beharko luke, horrek berriro jotzeko arriskua murriztuko du.\nHerentziazko faktore bat badago, orduan gomendatzen da hormonal drogak bertan behera uztea. Horrek antisorgailuak hartzen ditu barne.\nHaurdunaldiak konplikazioak sor ditzake emakumeak barize genitalak garatzeko aukera handia badu. Haurdunaldiaren garaian, hormonen aldaketak gertatzen dira gorputzean. Ondorioz, zainak sasoi onean mantentzen dituzten hormonen gabezia egon daiteke. Hori dela eta, haurdunaldiaren garaian, barize genitalak sortzeko arriskua izugarri handitzen da.\nGarrantzitsua da nerabeek aldez aurretik sexu jarduera goiztiarrak izan ditzaketen ondorio larriak kontatzea.\nMediku adituek biziki gomendatzen dute tabakoa eta alkohol gehiegikeria uztea. Ohitura txarrak uzteko metodo eta bide ugari garatu dira.\nMedikuek gehiegizko pisuaren aurkako borrokan arreta berezia jartzea gomendatzen dute. Loditasuna ez da gehiegizko janak eragindakoa. Ezin izango da patologia garaitu gaixoak kilo gehiago kendu arte.\nMedikuntza maila modernoak barize genitalen adierazpen klinikoei aurre egiteko aukera ematen du. Arazoa konpontzeko minik gabeko metodo asko daude.\nGaixoari eskatzen zaion bakarra gaixotasunaren lehen sintomak gertatzen direnean mediku espezialista batekin kontsultatzea da. Horrek tratamendu prozesua erraztu eta konplikazioak ekidingo ditu.


barren.eus - BEC\nMartxoan Uxuerekin izan zuen solasaldi ederrean, Maialenek berak aipatu zuen Elgoibarren: Bertsolaritza izango da Euskal Herrian euskara hutsean egiten den jardun gutxienetako bat. Euskara hutsean egiten den bakarra, eta euskararen zazpi lurraldeetan egiten den bakarra. BECekoa gaztelaniaz kontatu behar izan nuen igandean, lanean, eta sentitu nuen, gaztelaniak ez daukala hitzik bertsolaritza azaltzeko. Baina ederra izan zen: ikustea oholtza gainetik botatakoa nola bizi eta interpratatu zuten 16.600 lagunek. Bertsoak zer sortu eta zer eragin zuen haiengan. Irakurri nion bati, bertsolaritza ulertzeagatik bakarrik merezi duela euskara jakitea.\nEuskara bizirik dagoela erakutsi zuen BECek igandean, eta euskarak komunikatu egiten duela: sentimenduak adierazi, eztabaidatu, haserrarazi, barre eta negar eragin. Zenbat ikasgai igandeko finalean: 8 finalista eta emakume bakarra, baina feminismoa eta berdintasuna oholtza gainean; futbol zelaietako lehiarik ez, lagun arteko errespetua eta elkarrekiko miresmena. Bertso adituek ere maisuki aukeratu zituzten hitzak iruzkinak egiteko, eta hutsen gainean ere baikor beti, bertsolariaren ahalegina, ibilbidea eta ezaugarriak goraipatzen. Liluragarria. Euskara ederra, joria, ona eta egokia, aberatsa, jasoa eta bizia, ulergarria eta eguneratua. Eta edozein kazetari edo politikari lotsarazteko moduko jakituria. Hango eta hemengo, atzoko eta gaurko kontuen inguruan, hitzak dantzarazten. Euskara plazara ateratzen dute bertsolariek. Eta guk ogitartekoa jan bitartean, bihurtu dira transexual, lehendakari, bake artisau, drogazale, prostituta eta etorkin. Liluragarria.\nTxapelak merezi du noski, eta astelehenean egunkarien azaletan ziren, baina gaur berriz itzuli dira azken orrietara. Eta bai, futbolak eta reggetoiak 14.600 zale baino gehiago dauzkate gure Euskal Herri maite honetan ere. Horixe da errealitatea. Bertsolaritzari ere inork ez baitzion esan euskaldun izatea zein nekeza dan. Baina gora bertsolaritza, eta gora euskara. Erkin eta jarrai!


Soka luze baten lehen muturra — dantzan.eus\nHemen zaude: Hasiera › Komunitatea › Haritz EDT › Soka luze baten lehen muturra\nSoka luze baten lehen muturra\nAurrez iragarri bezala, pasa den domekan berreskuratu genuen Idotorbe auzoko soka-dantza, San Pedro jaien baitan. Askotan ez bezala, goiz goizetik ekin genion igandeari, 10:30etako meza hasi orduko bertan bait geunden taldeko hainbat dantzari.\nElizkizuna amaitu eta zuzen osatu genuen soka, Haritzeko kideak eta auzotarren bat edo beste nahasian. Ttakun taldeko txalapartariek beren saioa egin ostean ekin genion soka-dantzari, Udal txistulari bandako Andoni Urbieta, Itziar Korta eta Olatz Arriolaren txistularien eta Mikel Etxaniz atabalariaren soinura. Desafioa, agurra eta zortzikoa dantzatu ondoren taldeko eta auzoko neskak ere sokaratu eta fandango eta arinarinarekin eman genion dantzari amaiera, ordurako euripean eta aldameneko karpan babes hartuta.\nDantza ostean prest zuten guretzat Idotorbeko auzotarrek hamaiketako bikaina, eta eskeinitako goxotasuna ere ezin aipatu gabe utzi. Eguardira bitarte ez zen gero dantzarik falta izan San Pedron, Baltzola anaien eskutik bals, rantxera, fandango eta arin arin ugariz gozatzeko aukera izan bait genuen.\nOhitura polita bada lehengoan berreskuratu genuena. Ia aurrerantzean ere eusten diogun, eta pixkanaka gero eta auzotar gehiago ikusten ditugun dantzan, sanpedrotarrak luzaro soka berak elkartu ditzan.


Huisnes-sur-Mer - Wikipedia, entziklopedia askea.\nCourtils, Pontorson, Servon eta Tanis\n90 (%50.6) 95 (%53.4)\nHuisnes-sur-Mer Frantziako udalerria da, Mantxa departamenduan dagoena, Normandia eskualdean. 2013an 179 biztanle zituen.\n2007an Huisnes-sur-Mer udalerrian erroldatutako biztanleak 179 ziren. Familiak 81 ziren, horien artean 28 pertsona bakarrekoak ziren (21 bakarrik bizi ziren gizonak eta 7 bakarrik bizi ziren emakumeak), 21 seme-alabarik gabeko familiak ziren, 21 seme-alabak dituzten bikoteak ziren eta 11 seme-alabak dituzten guraso-bakarreko familiak ziren.\n2007an 116 etxebizitza zeuden, 84 familiaren etxebizitza nagusia ziren, 26 bigarren erresidentzia ziren eta 7 hutsik zeuden. 107 etxeak ziren eta 9 apartamentuak ziren. 84 etxebizitza nagusietatik 65 bere jabearen bizilekua ziren, 17 alokairuan okupaturik zeuden eta 2 doan lagata zeuden; 2 etxek bi gela zituzten, 14 etxek hiru zituzten, 19 etxek lau zituzten eta 49 etxek bost zituzten. 74 etxek euren parking plaza propioa zuten azpian. 46 etxetan ibilgailu bat zegoen eta 34 etxetan bat baino gehiago zituzten.\nHuisnes-sur-Mer udalerriko biztanleria-piramidea 2009an .\n2007an lan egiteko adina zuten pertsonak 109 ziren, horien artean 79 aktiboak ziren eta 30 inaktiboak ziren. 79 pertsona aktiboetatik 67 lanean zeuden (39 gizon eta 28 emakume) eta 12 langabezian zeuden (4 gizon eta 8 emakume). 30 pertsona inaktiboetatik 14 erretiraturik zeuden, 9 ikasten zeuden eta 7 "bestelako inaktibo" gisa sailkaturik zeuden.\n2009an Huisnes-sur-Mer udalerrian 88 unitate fiskal zeuden, 183 pertsonek osaturik. Pertsona bakoitzeko diru-sarrera fiskalaren mediana urteko 14.860 euro zen.\n2007an zeuden 7 komertzioetatik, 2 bestelako produktu industrialen fabrikazioko enpresak ziren, 1 eraikuntza enpresa zen, 3 ostalaritza eta jatetxe enpresak ziren eta 1 finantziazio enpresa zen.\n2000. urtean Huisnes-sur-Mer udalerrian 20 nekazaritza-ustiategi zeuden, 470 hektarea erabiltzen.\nTanis (1,9 km)\nServon (2,5 km)\nCourtils (3,8 km)\nBeauvoir (4,1 km)\nMacey (5,3 km)\nLe Mont-Saint-Michel (5,4 km)\nCéaux (5,4 km)\nBNF: 152622296 (data)\nOrriaren azken aldaketa: 18 urria 2021, 08:32.


Idoia Alberdi – 10 orrialdea – Zubiaurre igeri elkartea\nX. Richard Oribe Sarian izango dira Zubiaurreko igerilariak asteburuan\nGipuzkoako Open Sariko X. Richard Oribe Saria jokatuko da datorren larunbatean eta igandean Donostiako Pako Yoldi kiroldegian, eta Zubiaurre Igeri Elkarteko juniorrek,...\nGiro bikaina eta emaitza ezin hobeak, Eskolarteko Kirol Jokoetan\nEuskadiko XXXVII. Eskolarteko Kirol Jokoak jokatu ziren joan den larunbatean, Bergarako udal igerilekuan. Bertan, Arabako, Bizkaiko eta Gipuzkoako alebin mailako selekzioek hartzen...\nZubiaurreko zazpi igerilarik hartuko dute parte Euskadiko Eskolarteko Kirol Jokoetan\nEuskadiko Eskolarteko Kirol Jokoen 37. edizioa hartuko du Begarako Agorrosin Kiroldegiak datorren larunbatean. Eusko Jaurlaritzako Kirol zuzendaritzak eta Euskadiko Igeriketa Federazioak elkarlanean...\nEmaitza onak, Azkoitian eta Oñatin\nAsteburu bete betea izan genuen aurrekoa; taldeko albinek ligako zazpigarren jardunaldia jokatu zuten Oñatin, eta txikienek Azkoitian bertan izan zuten hitzordua, KZL...\nUdaberriko Liga Probintzialeko 2. jardunaldia, larunbatean Azkoitiko igerilekuan\nUdaberriko Liga Probintzialeko 2. jardunaldia jokatuko da datorren larunbatean Azkoitiko igerilekuan. Proba ezberdinetan hartuko dute parte Zubiaurreko igerilari juniorrek, infantilek eta seniorrek....\nEmaitza bikainak, denboraldiaren azken txanpan\nDenboraldia ari da azken txanpara iristen, eta igerilarien urte osoko lanaren emaitzak agerikoak dira. Joan den larunbateko lehiaketetan Zubiaurreko kideek egindako lana,...\nMaxixatzen Herri Komunikabideak argitaratutako elkarrizketa: Nerea Dominguez Azpeitia (Zarautz, 2005) Zubiaurre Igeri Elkarteko kidea da, eta datorren asteburuan Espainiako Txapelketa jokatuko du...


Gure Eskola - Centro de Buceo Sa Caleta Tenerife Dive PADI Center\n150m2 baino gehiagoko azalera du eta aparkaleku propioa dugu. Bi sarrera alde humela eta zikua bereizten dituzte. Aldagela biek, gizonezko eta emakumezkoentzat, ur beroa dute. Materiala xaboi desinfektatzailearekin garbitzen da eta airean materiala zikatzeko gune aproposa daukagu.\nIkastaroak aurrera eramateko lekua eta beharrezko material guztiak ditugu ikaskuntza arina eta kalitatezkoa izan dadin.\nErlaxatzeko guneak; kafe-ontzia, freskagarriak, Wifia eta ordenagailua du nahi izanez gero zure argazkiak deskargatu edota konpartitzeko. Aldizkari espezializatuak eta bertoko urpekartitza puntuei buruzko liburuak ere aurki ditzakezu. Guzti honetaz aparte argazkilaritza materiala alokairuan daukagu eta gure dendak salneurri oso egokiak/lehiakorrak ditu.\nTailerrean gure teknikariak zure materiala konpon eta azter dezake.\nGure instalazioen barritasunak eta egokitasunak PADI 5 Star DIVE CENTER bihurtzen gaitue.\nGure zentrua Las Vistas hondartzatik 150 metrotara kokatuta dago eta furgonetarekin minutu baten Los Cristianos portura heltzen gara. Bertan Blau gure itsasontzia, 12 bezeroentzako prest dagoena, aurkitzen da.\nAbiadura handiko erdi zurruna da. 200 zaldiko motoreduna. Botilendako euskarria du. Eta urperatzeko tokiak oso urbil daudenez oso erosoa eta dibertigarria da bertaratzea.\nfurgoneta ditugu urpekariak eta beraien tresneria portura eramateko ahalik eta modurik erosoenean.


Izarbeibarko Mankomunitatearen aurkako misila, Nafarroako Gobernutik. • ZUZEU\nIzarbeibarko Mankomunitatearen aurkako misila, Nafarroako Gobernutik.\nNafarroako Administrazio Auzitegia Nafarroako Gobernuaren organoa da. Teorian, arrazoi juridikoak dira beren Ebazpenen oinarria, baina, UPNren intereseko gai batzuk ukitzen dituenean, nagusiaren ahotsa bihurtzen da askotan. Horixe gertatu da Izarbeibarko Mankomunitateko Euskararen Ordenantza aztertu duenean.\nAdministrazioan Euskaraz taldeak komentatu nahi du Nafarroako Administrazio Auzitegiak 2012ko otsailaren 14an emandako Ebazpena, Izarbeibarko Mankomunitateko Euskararen Ordenantzaren inguruan.\nIzarbeibarreko Mankomunitateak eremu mistoko eta “ez euskaldun”-eko udalak biltzen ditu. UPNren zerbitzuko organo honek ezin zuen onartu euskararen eragina haraino iristerik. Horrexegatik, 29/2003 Foru Dekretua gainezarri zaio.\nAskotan Nafarroako Administrazio Auzitegiak errana du Dekretu horrek ez duela euskara debekatzen, gaztelaniaren derrigorrezkotasuna besterik ez duela ezartzen eta Dekretu horrek euskara debekatzen duela interpretatuko balitz Euskararen Legearen aurka eta udal autonomiaren aurka eginen lukeela.\nHorrela, Ebazpen pilo bat emana dauka, batez ere Iruñeko Udaleko Euskararen Ordenantza indarrean dagoela azpimarratzeko.\nOrain arte erabakitako guztia alde batera utzi du eta beste doktrina bat ezarri du Izarbeibarreko Mankomunitatearentzat. Hor, bai, hor 29/2003 aplikagarria da.\nFilosofia horri jarraikiz, baliogabetu duena hau da: Eremu “ez euskaldun”eko administrazioei jakinarazpen elebidunak bidaltzea, beste Administrazio Publikoei jakinarazpen elebidunak eskatzea eta barruko irudia elebiduna izatea.\nPublizitatea eta inprimakiei dagokienez, gaztelaniazkoa edo elebiduna (baina euskarri ezberdinetan) izan daitekeela jaso behar duela iradokitzen du, Ebazpenaren bukaeran artikulu horiek baliogabetzen ez baditu ere.\nIzarbeibarko Mankomunitatearen euskarazko izena ofizial egitea baliogabetzen du, horretarako prozedura legala segitu ez delako.\nOndorioak: 1) Atzerapauso handia eman du Nafarroako Administrazio Auzitegiak, aurretik emandako Ebazpen anitzen aurka aritu baita; orain 29/2003 Foru Dekretua eremu mistoko toki entitateentzat aplikagarria da (antza denez, ehizaki erraza ikusi du Izarbeibarreko Mankomunitatearengan); 2) Izarbeibarko Mankomunitateak helegitea aurkeztu beharko luke, doktrina hori aurreko guztia ezeztatu duelako eta .teorian eutsiezina delako; 3) Izarbeibarko Mankomunitateak Nafarroako Gobernuari euskarazko izena ofizial egitea eskatu beharko lioke; horrela prozedura arazo hori konponduko litzateke; 4) botere abusua gertatu da, eremu “ez euskaldun”-eko udalak biltzen dituen Mankomunitatea euskararen alorrean izutzeko.\n2012ko otsailaren 29an.\nOrdezkaria: Francisco Javier Castro Gonzalez.\neuskara, Izarbeibarra, Nafarroako Administrazio Auzitegia., Ordenantza\nSarkozyri txistuak Baionan\n1976ko martxoaren 3ko argazkiak


OHARRA - BTT Euskadi\nBasquetour: BTT Euskadi\nSaltar al menu\nSaltar al submenu\nOHARRA - 2016/06/20\nDEBABARRENEKO BTT ZENTROA ITXITA DAGO DENBORALDI BATERAKO. BTT IBILBIDEAK ZERBITZUTIK KANPO DAUDE; EZ DA MANTENTZE LANIK EGITEN ETA EZIN DA ZIURTATU IBILBIDEEN EGOERA EGOKIA.\nDebabarreneko BTT Zentroak ateak itxi ditu denboraldi baterako. Zentroa Elgoibarko Mintxeta kirol gunean kokatua dago.\nDebegesa garapen agentziak kudeatzen du eskualdeko BTT Zentroa 2008az geroztik, Basquetour eta Elgoibarko Kirol Patronatuaren laguntzarekin, eta, zortzi urtez jardunean egon ostean, Zentroaren kudeaketan inplikaturik dauden hiru entitateek iritzi diote unea dela kirol eta turismo produktu honen berrazterketa eta egokitzapena egiteko, berriro ere abian ipini eta bultzada berri bat emateko.\nZentroa itxita egongo den denbora tartean, BTT Zentroaren kudeaketa eta dinamizazio eredua berraztertu egingo da, produktu turistikoaren eremuan emaitzak hobetu, beharrezko diren baliabideen eraginkortasuna lortu eta lankidetza berriak bilatze aldera.\nDebabarreneko BTT Zentroak 15 ibilbide eta balizatutako 250 kilometro baino gehiago ditu. Eskualdearen orografia zail eta malkartsuak zein erabilera anitzek (baso-ustiapena, kirol jarduerak, motordun ibilgailuak, etabar) zaildu egiten dute ibilbideen mantentze-lana eta, horregatik, beharrezkoa da baita ere ibilbideak berrikustea, erabilera publikorako hauen kalitatea bermatze aldera.\nBehin-behineko itxiera bat da eta irekierako data zehatzik ez da aurreikusi. Hausnarketa prozesuaren bilakaerak eta lor daitezkeen lankidetza berriek baldintzatuko dute irekiera.\nZentroa itxita egongo bada ere, Elgoibarko Kirol Patronatuak jakinarazi du bizikletak garbitzeko guneak zein dutxa eta aldagela zerbitzuak erabiltzeko aukera izaten jarraituko dutela BTT zaleek, ohiko ordutegian.\ninfo@btteuskadi.net © Eskubide guztiak Basquetouri erreserbatuta


Grupo de Acción contra el Despilfarro de Energía\nZure ikasgela Energia Xahutzearen kontrako Talde bihurtzea nahi baduzu, zure ikaskideekin batera Baimendutako Talde ziurtagiria eskuratzeko eskatzen diren hiru mailak gainditu beharko dituzu:\n1. maila energiari buruzko bideo-sorta bat da. Bideo horiek ezinbestekoak dira EKT (Energia Kudeatzaile Teknikaria) gisa prestatzeko. Behin bideoak ikusi eta gero, zuk eta zure kideek zera aurkitu beharko duzue: zeintzuk diren ikastetxean energia kontsumitzen duten gauzak, eta zein den horien energia-iturria.\n2. mailan, energiaren kudeaketaren inguruan dauden arazoei eta balizko konponbideei helduko diezu.\n3 jarduera eginen dituzu. Horiek gainditu ondoren zure EKT titulua eskuratuko duzu, zure izenarekin.\nZure EKT titulua duzunean, zure taldeak arreta jarriko du ikastetxean ematen diren energia-xahutzeak antzemateko, eta esku hartuko du energia-xahuketaren kontrako Ekintza Plan baten bidez konponbideak proposatuz.\nZuen proposamenak webgune honetan argitaratu ondoren, Energia Xahutzearen kontrako Talde izatea baimentzen dizuen Ziurtagiria lortuko duzue, eta zuk eta zure ikaskideek Iruñeko Udalaren baimena izanen duzue zuen planean proposatzen diren ekintzak zuen ikastetxean egiteko.


Claudet yaunak, goatzetik yaiki zenian, leenik leiotik begiratu zuen. Arriturik gelditu zen bart-arratsean egin elurketaz. Orduko atertu zuen eta iri-garbitzaleak bertze langille andana batekin gogotik ari ziren karrikek garbizen. Anbateko elur pilek egin zituzten.\nPontac etorri zitzaion atera, ertzañen beribillakin nagusia billa. Au prestatu zenean, goan ziren poliki poliki irristatzeko bildurrekin bere ofizineraño. An zirenak agurtu zituzten eta segidoan asi ziren beren lanetan. Gogo aundiakin artu zuten Leblancen afera. Goiz artako lenbiziko lana izan zen, giltzapean lenago sartu zituzten iru gaizkile eki libertatea ematea. Arro xamar atera ziren andik Mirue, Zapelatza eta Subemandile, eta oraiñik azkenengo onek erran zuen atetik:\nBerriz eta berriz erranen datzut, komisario yauna, ni enaizela gauz oietan sartzen eta gizon zintzo bat naizela. Orai nork ordainduko dauzkit galdu ditudan egun ok? Ederra egin dautazue!\nAgo ixilik, Subemandile zikina! Goaie emendik! erran zion Claudetek.\nPaperak eta bertze zerbait egin ondoren, Claudetek erran zion Pontaceri:\nAsia eta ain ongi doaien lana eztugu eskutik utzi bear. Gaur gure ibillaldiak, erlojeri eta sal-erosketan aritzen diren beste botige oietan egin bear ditugu. Bear bada, erloju ura saldua izanen dute oietako etxen batera. Goazen, Pontac.\nBeribilla artu eta abiatu ziren. Leenik Friedrichen etxera goan ziren. Barnera sartu eta agurtu zuten:\nEgun on, yauna. Zer diozu?\nOndo eta zuek? erantzun zaben Friedrichek.\nEz al da deus agertu? erran zion komisario yaunak.\nEz yauna. Oraindik ezta ezer azaldu. Emanak ditut erlojeru zenbaitzueri erloju aren señale guztiak. Uste dut andik edo emendik azalduko dala.\nOr dituzu «seña» oiek? Nik ere bear ditut.\nBai yauna. Emen ditutzu: Longines, ref. 13.54, nº 4499781. Erloju ura ikusi orduko ezagutuko nuke nik saldua zela, askotan antolatu bai nuan. Bazituen urte batzuek erosirik; bañan oraindik ondo zagon.\nEman zion Friedrich yaunak erlojuen numerazioa eta Claudetek artu zuen.\nMilesker yauna. Gu ibiliko gara orai «txatarrerie» erosten duten etxe oien barna, eta bear bada agertuko da nonbaitetik, eta ikusten ditugun Longines guziek ekarriko dazkizugu, zuk ikusi ditzazun.\nEskerrik asko, eta agindu nai duzuena.\nAgur. Bertze egun bat artio.\nAtera zen agusia bere morroiakin eta goan ziren «Rastrora». Egun artan yende gutti zebillen eta gure gizonak lasaiago ibili ziren zokoz zoko. Ikusi zituzten ainbertze erloju zar eta berri eta bazter guziek naasi ondoren, iru Longines atxeman zituzten esku-muturrekoak eta altzairuzko kajekin. Saltzaleakin eztabaida ederrak izan zituzten; bañan etzituen ukatzen aal komisarioen aginduak. Emateko lana izan zuen iru erloju aiek, baño bearrezko ageriak egin eta ondoan eman zituen. Artu zioten izena saltzaleari eta azkenean atera ziren zoko artatik.\nEguraldiak illun segitzen zuen eta itxure txarreko otza zagon. Eguerdie urbil zen. Claudet eta Pontac kontent ziren egin zuten lanakin. Leblancen ofizina etsi baño len an egon bear zuten eta iritxi ziren bear zen tenorean. An, Leblanc eta osaba illobak.\nEgun on, yaunak agurtu zuten alaiki ertzañek.\nBai zuei ere. Ongi etorri, erantzun zabeten.\nAri zerate betiko lanean? erran zuen Claudetek.\nBai, emen ari gara beti bezala erantzun zion Jean Pierrek.\nKomisario yaunak atera zituen sakeletik iru erlojuek eta erakutsi zition Franziseri, erraten ziola:\nAuetako bat al da zurea?\nFranzisek artu zituen bere eskuetan eta begiratu ondoren, erran zuen:\nEz, nerea eztago emen. Marka berekoak dire iruak ere.\nGero berexi zuen bat eta erran zuen:\nAu bezal-bezalakoa zen.\nGero komisarioari begiratu ta erran zion:\nBarkatu, nere ausarkeria; bañan nondik erdietsi dituzu iru erloju ok? Altxapean zituzten lapur oiek edo...?\nAuek «Rastroan» atxeman ditugu, eta badakit segurki, zure erlojua suntsitu ezpadute, norbaiteri saldue izanen dutela, eta olako zokoetan ezpada agertzen, erlojerin batean agertuko da.\nGero Leblanc yaunak atera zituen zigarroak eta eman zaben denei:\nMilesker, erran zuen komisarioak. Eta yarraitu zuen:\nNik gogo aundiakin artu dut zuen afera, eta egiñalak eginen ditut gure naia erdietsi artio.\nBerriz ere eskerrak ematen dazuegu. Sobera egiten duzue guregatik erran zion Leblancek.\nGero Jean Pierrek galdegin zuen:\nNoiz yuzkatu bear dituzte bi gaizkile oiek?\nOraindik ori eztago erabakia; bañan nik uste dut apirile aldera izanen dela juizioa. Biar aldatuko ditugu lapur oiek baitegi nagusira, an egon daitzin auzia egin artio.\nLeblanc yaunak erlojuari begiratu ta erran zuen:\nEguerdia da. Utzi dezagun goizeko lana eta goazen «bermut» bat artzera.\nLagun guziek atera ziren alaiki eta aldameneko bar batean egonaldi goxo bat egin zuten edaten eta irri-solasetan bazkal ordua arte. Gero yoan ziren beren etxetara.\nClaudetek eta, goizean asitako lanari bear zioten yarraiki, eta atsaldean agertu ziren berriz Friedrich'en etxera.\nAtsalde on. Berriz emen gara agurtu zuten.\nBadakarzkigu iru erloju «Rastro» zokoan atxemanak. Ikusitzu ia otako bat den bada-ezpada're.\nArtu zituen Friedrichek eskuetan eta berexi zuen bat.\nAu bezelakoa zan; bañan au askoz zarragoa da. Begiraldi bat eman bear diot.\nIdeki zuen erlojua eta begiratu zuen ongi:\n«Referentzia» berdiñ berdiña du; bañan ezta au. Ura obeto zagon au baño. Nik ondo ezagutzen nuen erloju ura.\nMilesker. Orai itzuli bearko ditugu tresna ok beren yabeari. Barkatu, eman dazagun alfer lanengatik.\nEzta ezer orregatik. Etorri, etorri lasai. Nik pozik lagunduko dizuet eta agindu zaidazue nai duzuena.\nAgur yaunak. Beste egun bat arte.\nBerriz ere «Rastrora» goateko lana izan zuten. Emen zizkioten yabeari iru erlojuek eta erran bearrik eztago onek atsegiña artu zuela, beldur baizen kenduko zioztela. An diren saltzale aunitzek bezala, orrek ere bazituen lapurrei erositako gauzak.\nAngo itzulia egin ta etorri ziren ofizinara.\nEgun aietan etzen lan aundirik. Dudik gabe gaizkileak ere elurte arekin alfer zauden.


Pinhole-zinema sormen tailerra eskainiko dute larunbatean Matadeixen - Azkoitia - Maxixatzen.eus\nPinhole-zinema sormen tailerra eskainiko dute larunbatean Matadeixen\nMaxixatzen.eus 2018-05-16 09:36\nMatadero Ekintzak taldeko kideek Pinhole-zinema tailerra antolatu dute, eta norberak bere kasko-kamera eraikitzeko aukera izango du. Zapatu honetan, maiatzak 19, izango da tailerra, 12:00etatik 17:00etara, eta parte hartzeko aurrez eman behar da izena mataderoekintzak@gmail.com helbidera idatzita, Pinhole gaiarekin.\nTailerrak bi zati izango ditu: lehenengo kamera eraiki behar da. Horretarako kartoia izango da material nagusia. Norberak berea egingo du. Kamera ilun baten antzekoa da, baina kasu honetan burua kamera barruan sartu ahalko da, eta begien parean 170 graduko pantaila zuri bat egongo da. “Camara obscura” eta errealitate birtualaren arteko nahasketa moduko bat da. Behean adibidetzat balio duen bideoa:\nTailerraren bigarren zatia kaskoak buruan jarri eta aurrez prestatuko duten ibilbide seguru bati ekitean datza. Bidean soinua egiten duten gauzak jarriko dituzte edo norberak gainean irrati txiki bat emango du soinu banda antzeko bat sortuz eta esperientzia aberastuz.\nPINHOLE-ZINEMA tailerrarekin batera Instantzine tailerra eskainiko Asier Gogortzak. Camera Obscura baten barnean filma bat sortzeko saioa da Instantzine. Kanpotik sartzen den irudia Camera Obscuraren barnean manipulatuz, partehartzaileek pelikulako fotogramak banaka-banaka sortzen dituzte eta argazki kamera digitalarekin harrapatzen dituzte. Ondotik, animaziozko filmetan bezala, hartutako irudiak bata bertzearen gibeletik abiadura jakin batean jarriz, 3-4 minutuko filma laburra lortuko da. Saioa bukatzean filmaren muntaia bizkor-bizkor egin eta berehala proiektatzeko prest egongo da.


Porlandi - Lea-Artibai eta Mutrikuko Hitza : Lea-Artibai eta Mutrikuko Hitza\n1966. urtean Porlandi izendatutako olerki zoragarria idatzi zuen Juan Mari Lekuona oiartzuarrak. Hartan, lehen eta gaurko zibilizazioa gobernatzen duen porlana olerkien ardatz jarrita, baserri mundutik hirira bizimodu duinago baten bila joan beharra duen baten burutapenez zihardun. Berrogeita hamalau urte ondoren, apaiz izandako haren hitzek zentzua izaten jarraitzen dute. Izan ere, migrazio joera hori, eten ez baita (2050. urtean biztanleriaren %60a hirietan biziko da). Halere, hazkuntza amaiezinaren lasterketak, orain arte tendentzia izan diren ikuspuntu ugari kolokan jarri ditu. Gizarteak, paradigma aldaketa eskatzen du. Erronka berri horren aurrean, zenbat eskertuko genuke 2005. urtean zendu zen literatur adituaren olerki garbi, zuzen eta berriak gurekin izatea. Horren faltan, ondo dago olerkian zehar armonia osoz aipatzen dituen pasarteak hona ekartzea. Zertxobait arakatu eta gaurko egoera zein den aztertzea.\nPorlandi sorra, ogi-bidean pobreentzako bera baidugu lur emankorra. Leukona jaunak ezagututako lurzorua emankorra izaten jarraitzen badu ere, lurra lantzen dutenen lansariaren gehien bat bidean pilatzen diren bitartekarien poltsikoan geratzen da. Horrela, landa eremua eta hiriaren arteko desoreka handitu eta kasu askotan, irtenbidea, baserriari lepoa ematea izan delarik. Halere, 2007ko krisia geroztik gailendu den ekonomiak, soldata baxuak, gazteenen langabezia tasen hazkuntza edo etxebizitzen alokairuen gorakada ekarri ditu besteak – beste. Errai gabeko lur gogorrak, porlanak, neke seinaleak erakutsi dituelarik.\nHobe dugu gauza asko galtzea eta ez pobreak goseak hiltzea. Galtzea edo aldatzea. Aurretik dugun mende luze honetan, bizi kalitatea eta elikadura eskutik joango dira erabat. Iragartzen duten populazio hazkundea ikaratzeko beste da. Hiria hornitu beharko duen landa eremu indartsua, punta-puntakoa behar beharrezkoa izango da. Baztertutako bizimodu hura garrantzitsua, funtsezkoa bilakatu delarik.\nPorlandi hesiaren zigorra: txoriak kaioletan, loreak ontzietan, jan-gauzak potoetan. Esan beharrik ez dago aurrez prestatutako jakien gerla horretan dauden familiak, prezio merkeagoen menpe bizi direla. Kalitate baxuzko produktuak mahairatuz, maite dituztenen faborez ezer gutxi egiten dute. Esaldi sinple zein eder horretan azaldutako zigorra, luzarorako zoritxarrez, kalean izango da. Halere, naturarekiko zaletasuna, kontzientzia areagotuz doa. Seguru baietz, ontzi eta potoen ordez, berdeak, gero eta zentzu zein presentzia handiagoa izango duela gure otzaretan.\nLana, eskola, sendakuntza –gogorra bada hau ere–huri handiz kanpo, non daude? Egia da, Hego eta Ipar Europako herrialdeek bizi duten errealitatea guztiz ezberdina dela. Landa eremuaren pobrezia egoera Hegoan askoz larriagoa da. Halere, oiartzuarrak idatzitakotik hona gauzak zeharo aldatu dira. Europar batasunean agintzen duen nekazal politikak, landa eremuaren indartzea du ardatz. Hirien bizi kalitatearen gakoa, landa eremuan diren herrien garapena bultzatzean dago. Porlanaren erabilera egokia beharko duten komunikazio sare aurrerakoiek (tren, errepideek eta internetek batik bat), megapolien soluzioa izango dira. Herri hauek bilakatuko baitira baserria eta hiriaren arteko bitartekariak. Hazkuntza jasangarriaren giltza. Gainera, aurreko mendeetan pairatzen ziren infekzio eta gaixotasunek, zibilizazioaren gailentzeak ekarri dituen beste arazo batzuei eman diete paso. Hiriak indartzen dituen alergiak, estresa, arazo asmatikoak, bihotzekoak, diabetesa, antsietate koadroak dira gaur egun egunerokoak. Horretan ere, landa eremua, sendakuntzarako farmako bortitzenetako bat izango dugu.\nGauean ez dut izarrik, egunez belarrik; baina pobreak horrela bakarrik giza neurritan litezke bizi! Faborez, ez gaitezen horraino iritsi. Baina onartu beharra dugu, herri askoren galera hori dela. Porlanaren hedatze metastasikoaren arazoak argi kontaminazioa, zarata, trafikoa edo zabor pilaketa dira. Zorionez, irakurri berri dudanaren arabera, kosta eremua, natura, herri garbiak eta planeamendu landu baten gidaritzapean haziko diren herriak izango dira etorkizuneko garaileak. Urdaibai eta Lea-Artibai. Benetan BAI, hor dira. Juan Mari Lekuona maisuak berarentzat nahiko zuen liga horretan gaude. Bagoaz!


Higiezinen burbuila - Wikipedia, entziklopedia askea.\nEkonomian, higiezinen burbuila etxebizitza eta bestelako ondasun higiezinen prezioen hazkunde azkarrari deritzo, gehienetan espekulazioan oinarrituta eta ondasun horien eskaera naturalak eta erabilera errealak ekarriko lukeen prezio-mailatik gora. Burbuilak dirauen bitartean, banku, inbertsore eta eraikuntza-enpresentzat irabazi-iturri itzela den bitartean, higiezinen burbuilak ondorio sozioekonomiko larriak ekartzen ditu herritar eta familia gehienentzat, etxebizitza-eskubidea oztopatuz eta euren ekonomia-maila gutxituz, errentaren zati handi bat etxebizitzaren ordainketarako behar dutelako. Higiezinen burbuilak burbuilaren leherketaz bukatu ohi dira, prezioen beharakada azkar eta nabarmen batez eta krisi ekonomiko larriak eraginez. Adibidez, 2008ko krisialdi ekonomikoan faktore abiarazle bat 1997 urtean hasitako higiezinen burbuila izan zen. 1990 urtean Japonian lehertu zen burbuilak ere ondorio larriak izan zituen bertako ekonomian urte luzeetan zehar.\nHigiezinen sektorearen hedapen handiaren beste arrazoi batzuk, bizilekuak erosteko kredituak eta hipotekak interes txikian emateak dira. Horren ondorioz, bizileku horiek denbora laburrean balio handia hartzen dute.\nAzken aldaketa 4 abendua 2019(e)an, 20:35(e)tan\nOrriaren azken aldaketa: 4 abendua 2019, 20:35.


Bikote Harremanak – Nuestro Proyecto\nBizitzako beste alorrekin gertatzen den moduan, bikote harremanetan ere etengabe ikasten gabiltza, gure buruaz, eta baita harremanetaz ere. Bikote harremanak, harreman garrantzitsuak izan ohi dira guztiontzat, baina nola eraiki behar ditugun gutxitan erakutsi digute. Fina Sanz psikoterapeutak eman dizkidan formazio ezberdinetan beti gogorarazi digu maitasuna dela bidea egiten laguntzea. Argi erakutsi digu norberak bere bidea egiten duela, baina oso ondo dagoela bidea elkarri lagunduz eta elkarrekin egitea. Bakardadean ibiltzen ikasi behar dugu, kontuan hartuta bestearen presentzia oso atsegina dela.


Sopelako Udal aurrekontuak onartu dira – Sopela.net\n2012 martxoa 21 by 1(e)ko Kudeatzaile Iruzkinik ez\nAurrekontuek inbertsioetarako 1,8 milioi gorde dituzte. Sail nagusiak bi izango dira: Gernika plaza oinezkoentzat egokitu eta Iberren igogailua eraiki. Etxebizitza arloan, berriz, Bareño, Asu eta Loiolan Babes Publikoko etxebizitzak eraikitzeko diru-saila gordeko du Udalak. Era berean, herri barruan garraio publikoa bultzatzeko asmoz, Sopelbus zerbitzua urte osoan zehar mantenduko du Udalak. Sopelmar auzoan, auzokideek egindako eskaerari erantzungo dio Udalak, eta bertan biribilgune bat eraikitzeko saila gordeko dute aurrekontuek. Arrietaran, bere aldetik,. 77.000 euroko diru-saila inbertituko da umeentzako ekipamenduak eraikitzeko, bertako auzokideen eskaerei erantzunez.\nGizarte Zerbitzuen kasuan, aurrekontuetatik 634.000 euro bideratuko dira Uribe Kostako Mankomunitatearentzat (Gizarte Zerbitzuak, Berdintasuna eta Lankidetza arloetarako). Gazteei dagokionez, skate-park berri bat eraikitzeko diru-saila gordeko da, hala eskatu dutelako Sopelako hainbat gaztek. Euskara arlorako, barriz, 217.000 eurotara heltzen den saila gordeko da.\nHaatik, arduradun politiko, batzorde, dieta e.a.-ekin lotura duten sail guztiak bere horretan mantenduko dituzte (udal gobernuak ekainean nabarmen murriztu zituen).


Sestaoko Udala - Azkeneko urteetako Sanpedrorik onenek Sestao jai-erreferentzia gisa ipini dute\nAzkeneko urteetako Sanpedrorik onenek Sestao jai-erreferentzia gisa ipini dute\n“Nahiz eta hurrengo udazkenean Sanpedroen balorazioa sakonean egiteko Jai Batzordea eta Kultura Batzordea bilduko garen, Kulturako zinegotzia naizen neurrian eta gobernu-taldearen izenean, oso jai onak izan direlakoan nago; baliteke azkeneko urteetako hoberenak izatea”. Kultura zinegotziak, Eduardo Abadek, Sanpedroen balorazio positiboa egin du. Igande honetan, ekainaren 30ean, amaitu ziren eta ahalbidetu duten pertsona guztiei, bai jarduerez gozatu duten herritarrei, baita guztia behar bezala garatzeko lanean aritu den jendeari ere eskertu die.\nEguraldi onari esker, egitarauan zeuden ehun jardueratik gorakorik ez da bertan behera utzi behar izan. Gehienetan jendearen erantzuna izugarria suertatu da, baina, bereziki, kontzertuetan antzeman da. Guztien gainetik Rozalének eta Rosario Floresek eskainitakoak azpimarra daitezke. Kasko plaza, inguruko kaleak eta udaletxeko lorategiak leporaino bete zituzten. Hala, bakoitzean 4.500 pertsona inguru bildu zen.\n“Duela asko Sestaoko jaietako kontzertuetan ez zela hainbeste jende ikusten; are gehiago, Udaltzaingoak arazoak saihesteko plaza inguratzen duten kaleetan trafikoa moztu zuen. Eta, hoberena, etxekoek gozatu dute, baina beste udalerri batzuetatik etorri eta gure herrian inbertitu duen jendeak ere bai”, atsegin handiz aipatzen du zinegotziak.\nArratsaldeko musika-emanaldiekin Begoñako Andra Mari ikastetxeko jolastokian eta zezensuzkoarekin Las Llanaseko zumarkalean ere jende asko elkartu da.\nNeba-Neba elkarteak, aurtengo pregoi-egileak, lan goresgarria garatu du eta bere presentzia hamaika egun hauetan zehar jai-barruti desberdinetan sentitu da. Halaber, lagunarteek partaidetza handia izan dute hamaika egunetan eta gainditu behar izan zituzten proba ezberdinetan beren abileziak frogatu dituzte. Jaitsieran, ordea, euren pankartak distiratsu ageri ziren.\nAskorekin hitz egin ondoren, udala pozik dago ostalaritza-establezimenduek ondo lan egin dutelako jaiek iraun duten hamaika egunetan, jaiak tokiko ekonomiarako bultzadatzat jotzen baitira.\nAmaitzeko, zinegotziak jai-barrutietatik hurbil bizi diren herritar guztiei eskertu die, adierazi duten pazientziarengatik. “Jakitun gara askotan zaila dela jairako eta atsedenerako eskubidea bateratzea eta, ildo horri eutsiz, bihotzez eskertu nahi dizuet pazientzia”, azaldu du Abadek.\nAurtengo alde negatiboak bi erasoak dira. Ekainaren 22tik (larunbata) 23rako (igandea) gauean gertatu ziren. Nolanahi ere, herritarren arbuioa irmoa izan zen.\nEgunean 150.000 litro ur kalean garbitzeko\nKaleak eta jai-barrutiak garbitu eta desinfektatzeko, Sestaon bide-garbiketa egiten duen enpresak egunean 151.000 litro ur erabili ditu. Jaietan UTE RSU Sestao konpainiak 340 litro produktu erabili du honako usainekin: pinua, zitrikoa eta laranja. Horrekin usain txarra kendu da eta zoruak desinfektatu dira. Horrez gain, 80 litro koipegabetzaileaz baliatu da, pinu-usainarekin, lurzorutik koipe-orbanak kentzeko.\nEgun horietako lan-zamari aurre egiteko, langile kopurua indartu da honakoekin: gidariaren 17 lanaldi, peoi-gidariaren 27 lanaldi eta peoiaren 36 lanaldi. Horiek batez ere asteburuetan aritu dira.\nHiri-hondakin solidoak biltzeari dagokionez, paper-kartoi gehiago bildu da; bien bitartean, gainerako zatiak ez dira gorantz aldatu.\nHerritarren segurtasunari buruz, aipatu behar da gorabeheren kopurua joan den urtekoaren antzekoa izan dela, nahiz eta ekitaldiek beste edizio batzuetan baino askoz jende gehiago erakarri duten. Zalantzarik gabe hori ere harro egoteko da.\nAurrekoari eutsiz, Udaltzaingoak sei borroka desegiteko esku hartu du, 2018ko bost jardueraren aldean. Ondarearen aurkako delituengatik, bost salaketa aurkeztu dira; bien bitartean, joan den urtean zazpi izan ziren. Zarataren ondoriozko kexak bide publikoan erdira murriztu dira (4, joan den urteko 8ren aldean), ostalaritza-lokal eta -establezimenduetan hazi arren (10, 2018ko 7rekin erkatuta).\nGuztira bost pertsonak eskatu zuen lehenengo aldiz gauez etxera laguntzeko zerbitzua. Udaltzaingoaren iritziz, kopurua txikia izan da koordinazio operatiboari esker. Hala, gaueko txandan Udaltzaingoaren eta Ertzaintzaren patruilak indartu egin dira eta aurreikuspenak egin dituzte Gainera, arazo handienak izan zitezkeen puntuetan patruila finkoek kokapen estrategikoa izan dute eta lehen mailako disuasio-elementu bihurtu dira.


"Barne Mirailak" erakusketa Baionan — Euskal kultur erakundea\n"Barne Mirailak" erakusketa Baionan\n2013ko ekainaren 8tik irailaren 29ra, 10 eta 30 urte arteko ipar Euskal Herriko 200 gaztek Baionako Euskal Museoaz duten ikuspegia emanen dute, erakusketa berezi baten bidez (margoak, instalazioak, filmak...). Erakusketa hau Euskal kultur erakundearen Hogei'ta proiektuaren barne kokatzen da.\nGazteek beren museoa ideala idurikatu dute, Euskal Museoko bilduma iraunkorrekin bat egiten duten obra batzuen bidez. Cécile Julien-en ardurapean, euskal kulturaren irakurketa berezi eta fresko bat eskaintzen dute, orain duela urte batzu, Euskal kultur erakundeak abiatu Hogei'ta proiektuaren izpirituan.\nEgitura parte hartzaileak : Maurice-Ravel kontserbatorioa, Hazparneko laborantza eskola, Angeluko "Les Compagnons du tour de France", Cantau (Angelu) aprendiz formakuntza zentroa, Zitadela (Donibane Garazi) eta Pujo (Baigorri) kolegioak, Rocailles-etako arte eskola, Armand-David BTS ikastetxea (Hazparne) eta Biarritzeko ikus-entzun BTS ikastetxea.\n"Barne Mirailak" erakusketa\nEuskal Museoa: 05.59.59.08.98.


genre_facet:"IRALEren materialak" topic_facet:"Mekanizazioa (Modulua)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Mekatronika Industriala (Heziketa Zikloa). Goi maila"\nGeneroa / Forma: IRALEren materialak Proposatutako gaia: Mekanizazioa (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Mekatronika Industriala (Heziketa Zikloa). Goi maila\n1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio prozesuen gauzatzea (Modulua) 1 Fabrikazio-teknikak (Modulua) 1 Instalazioa eta mantenimendua (Lanbide Arloa) 1 Lanbide Heziketa Gehiago ... 1 Makina Elementuak (Modulua) Mantentze-lan elektromekanikoa (Heziketa Zikloa). Erdi maila 1 Mekanizazio Prozedurak (Modulua) 1 Mekanizazio, konformazio eta muntaia prozesuen definizioa (Modulua) 1 Mekanizazioa (Heziketa Zikloa). Erdi maila Mekanizazioa (Modulua) Mekatronika Industriala (Heziketa Zikloa). Goi maila 1 Soldadura eta galdaragintza (Heziketa Zikloa). Erdi maila 1 Txirbil-harroketa bidezko Fabrikazioa (Modulua) Guztiak ikusi ... gutxiago ...